title: Rockin’ 50

text: Rockin’ 50 on suomalaisen laulaja Jussi Raittisen studioalbumi vuodelta 1993.


title: Flipsyde

text: Flipsyde on hip hop- /rock-yhtye Oaklandista, Kaliforniasta. Yhtyeeseen kuuluvat Steve Knight, Dave Lopez, Jinho "Piper" Ferreira, DJ D-Sharp ja Chantelle Paige. Yhtyeen esikoisalbumi "We The People" julkaistiin vuonna 2005 ja albumilta on julkaistu viisi singleä: "Someday" (2005), "Happy Birthday" (2006), "Trumpets (Never Be the Same Again)" (2006), "Angel" (2006) ja "No More" (2006). Kappaleessa "Happy Birthday" lainattiin samplea venäläisen t.A.T.u.:n kappaleesta "Gomenasai".


title: Flipsyde

text: Debyyttialbumin ensimmäinen single "Someday" valittiin vuonna 2006 NBC:n talviolympialähetysten tunnusmusiikiksi.


title: AC Chievo Verona

text: Associazione Calcio Chievo Verona on vuonna 1929 perustettu italialainen jalkapallojoukkue Veronasta, Venetosta. "Chievo" on kaupunginosa Veronassa. Seura pelaa Serie A:ssa, jonne se nousi keväällä 2008 pelattuaan yhden vuoden Serie B:ssä. Vuosina 2001–2007 Chievo Verona pelasi kuusi kautta Serie A:ssa.


title: AC Chievo Verona

text: AC ChievoVerona pelaa kotipelinsä samalla stadionilla kuin paikallisvastustajansa Hellas Verona. Hellas Verona on menestyneempi joukkue ja sen faneilla oli tapana sanoa, että AC ChievoVerona on varastanut heidän nimensä, värit ja stadionin. AC ChievoVerona oli aiemmin "Paluani Chievo" ja lisäsi Veronan nimeensä myöhemmin. Hellas Veronan faneilla oli myös tapana pilkata paikallisvastustajaansa sanomalla, että aasitkin lentävät ennen kuin AC ChievoVerona pelaa Serie A:ssa. Kun seura sitten kauden 2000–2001 päätteeksi nousi ensimmäistä kertaa historiansa aikana Serie A:han, se sai lempinimen "Mussi Volanti" (Lentävät Aasit paikallisella murteella). Fanit eivät pidä lempinimeä pilkkaavana vaan ovat ylpeitä siitä ja seuran virallisilla sivuillakin on nähtävissä lentävä aasi. Seuraa kutsutaan monesti myös "Gialloblu:ksi" (keltasiniset), ja paikalliset kannattajat käyttävät usein lempinimeä "Ceo", joka tarkoittaa "Chievoa" sikäläisellä murteella.


title: AC Chievo Verona

text: AC ChievoVeronan paras sijoitus Serie A:ssa on neljäs sija kaudella 2005–2006. Seura sijoittui kauden päätteeksi seitsemänneksi, mutta Italian jalkapalloskandaalin vuoksi edeltä pudotettiin joukkueita pois. Niin sanotusti pelaamalla hankittu paras sijoitus on viides sija seuran ensimmäiseltä Serie A -kaudelta 2001–2002.


title: AC Chievo Verona

text: Euroopan kentillä menestys on jäänyt vaatimattomaksi. Kaudella 2002–2003 AC ChievoVerona putosi UEFA-cupista jo ensimmäisellä kierroksella kohdattuaan Red Star Belgraden. Jalkapalloskandaalin vuoksi seura pääsi osallistumaan Mestareiden liigan karsintaan kaudella 2006–2007 mutta hävisi kolmannella kierroksella bulgarialaiselle Levski Sofialle. UEFA cupissa taival katkesi ensimmäisellä kierroksella, kun portugalilainen SC Braga meni jatkoon jatkoaikamaalilla. Suomalaisjalkapalloija Perparim Hetemaj pelaa nykyisin Chievossa.


title: Bitumi

text: Bitumi on raskaista hiilivedyistä koostuva seos. Sitä muodostuu maaöljyn tislauksessa, mutta sitä esiintyy luonnossa sellaisenaan (kts. öljyhiekka). Tyypillisin käyttökohde on teiden päällystyksessä käytettävä asfaltti. Modifioitua bitumia käytetään myös erilaisten vedeneristyksessä käytettävien kermien runko- ja liimausaineena.


title: Bitumi

text: Bitumin hyvin raskaisiin hiilivetyketjuihin on sitoutunut myös rikkiä, typpeä, vanadiinia ja nikkeliä sekä pieniä määriä muita metalleja. Tarkan kemiallisen rakenteen selvittäminen on vaikeaa. Rakennetta on selvitetty jakamalla bitumia muun muassa liukoisuuden, molekyylipainon ja polaarisuuden perusteella eri komponentteihin. Näitä ovat asfalteenit, hartsit ja öljyosa.


title: Bitumi

text: Kuumennettu bitumi tarttuu hyvin erilaisiin alustoihin ja sen tartuntakyky on hyvä, joten se on erinomainen sideaine.


title: Bitumi

text: Bitumituotteita on tislattu bitumi, puhallettu bitumi, bitumiliuokset, bitumiöljyt ja -emulsiot sekä bitumikermit.


title: Pekka Sivonen

text:
Pekka Päiviö Sivonen (s. 1961 Heinävesi) on valtiotieteen ylioppilas ja Digian hallituksen entinen puheenjohtaja. Hän on toiminut 1980-luvulla ja 1990-luvulla erilaisissa tiedotus-, viestintä- ja mainosalan tehtävissä muun muassa toimittajana Urheilukalastus-lehdessä, toimitussihteerinä Talouselämä -lehdessä ja vastaavana päällikkönä SanomaPrintin yritysjulkaisuissa. Sivonen on ollut perustamassa Viestinnäntekijät Oy:tä, Mainonnantekijät Oy:tä ja Comma Finland Oy:tä. Hän on myös Commasta irronneen kuopiolaisen mainostoimisto FC Mainonnantekijöiden osakas.
Viestinnäntekijät ajautui konkurssiin kesällä 1995.


title: Pekka Sivonen

text: Sivosen tähän astisen toiminnan tärkein vaihe alkoi vuonna 1997, jolloin hän perusti Digia Oy:n. Aluksi yhtiö keskittyi internet-markkinoinnin ja multimediasovellusten tuottamiseen yrityksille, mutta 2000-luvun vaihteessa yrityksen toiminta siirtyi ja keskittyi Symbian-käyttöjärjestelmän hyödyntämiseen ja sitä alustanaan käyttävien ohjelmistojen tuottamiseen. Tästä alkoi yhtiön ja Nokia Oyj:n välinen yhteistyö.


title: Pekka Sivonen

text: Sivosen luotsaamana yksityinen Digia Oy fuusioitui vuonna 2005 pörssiyhtiö SysOpen Oyj:n kanssa, jolloin muodostui SysOpen Digia Oyj, joka muutti nimensä Digia Oyj:ksi vuonna 2008. Johdettuaan Digia Oyj:n hallitusta viisi vuotta päätoimisesti, Sivonen ilmoitti jättäytyvänsä hallituksen rivijäseneksi maaliskuun yhtiökokouksessa 2010. Keväällä 2012 Sivonen jäi kokonaan pois Digian hallituksesta.


title: Pekka Sivonen

text: Hän on laajentanut yritystoimintaansa vuonna 2005 matkailualalle perustamalla BlueWhite Resorts Oy:n, joka on ostanut yrityksiä muun muassa Tervosta, Nilsiästä, Kuopiosta, Puumalasta ja Lieksasta.


title: Pekka Sivonen

text: Sivosella on kolme lasta.


title: Härmärock

text: Härmärock oli Yleisradion rinnakkaisohjelmassa maanantai-iltapäivisin lähetetty rock-ohjelma 1970-luvun lopulla ja myöhemmin 1980-luvulla osa Rockradion ohjelmatarjontaa. Ohjelmassa soitettiin vain suomalaista rockmusiikkia. Usein uudet single-levyt kuultiin juuri Härmärockissa. Ohjelma kesti 40 minuuttia, ellei urheilulähetys vienyt ohjelma-aikaa kokonaan tai osittain. Samalla nimellä esitettiin pitkälle 1980-luvun puolelle vuosittain Härmärock-konsertteja, jotka radioitiin suorina lähetyksinä. Konserttiesityksiä on nykyään nähtävillä ja kuultavissa Ylen Elävässä arkistossa.


title: Härmärock

text: Suomalaista rockia kutsuttiin myös usein härmärock-nimellä, kunnes suomirock-nimitys on vakiintunut myöhempinä ajankohtina. Suomirock-nimellä oli myös sarja Ylen Ocsid-ohjelmissa 1980-luvulla Rockradion aikakaudella.


title: Matkalla maineeseen (radio-ohjelma)

text: Matkalla maineeseen oli Yleisradion rinnakkaisohjelmassa epäsäännöllisesti lähetetty rock-ohjelma 1970-luvun lopulla. Ohjelmassa esiteltiin tuore musiikintekijä, yhtye tai artisti, jonka ensialbumi soitettiin usein kokonaan tai lähes kokonaan. Ohjelma kesti 40 minuuttia, ellei urheilulähetys vienyt ohjelma-aikaa kokonaan tai osittain.


title: Viikon pop-LP

text: Viikon pop-LP oli Yleisradion rinnakkaisohjelmassa epäsäännöllisesti lähetetty rock-ohjelma 1970-luvun lopulla. Ohjelmassa esiteltiin uusi LP-levy, joka usein soitettiin kokonaan tai lähes kokonaan. Yleensä Viikon pop-LP:n artisti tai yhtye oli jo saanut jonkin verran nimeä. Uusien kykyjen ohjelma oli Matkalla maineeseen. Ohjelma kesti 40 minuuttia, ellei urheilulähetys vienyt ohjelma-aikaa kokonaan tai osittain. Kesäkuussa 1980 ohjelma siirtyi Rockradion perjantain lähetyksen yhteyteen juonnettuna. Nyt soitettiin enää alle puolet albumista.


title: Pop eilen – tänään

text: Pop eilen tänään oli Yleisradion rinnakkaisohjelmassa tiistai-iltapäivisin lähetetty juonnettu rock-ohjelma 1970-luvulla. Nimensä mukaisesti ohjelmassa soitettiin sekä vanhaa että uutta pop-musiikkia.


title: Pop eilen – tänään

text: Toimittajina ja juontajina olivat aluksi Heikki "Hector" Harma, myöhemmin myös Jake Nyman sekä Heimo Holopainen. Heikki Harma tutustutti suomalaisia nuoria uusiin brittipopin ilmiöihin kuten David Bowieen, ja usein kävin niin, että ohjelmassa soitetut kappaleet tulivat myöhemmin tutuiksi Hectorin suomentamina ja esittäminä cover-versioina. Holopaisen ohjelmissa kuultiin usein punkrockia; muut toimittajat eivät sitä yleensä soittaneet.


title: Pop eilen – tänään

text: Ohjelma kesti tunnin, ellei urheilulähetys vienyt ohjelma-aikaa kokonaan tai osittain.


title: Pop eilen – tänään

text: Heikki Harma teki myöhemmin Pop eilen – toissapäivänä -nimistä ohjelmaa Radio Suomeen sekä Radio Novaan.


title: Toivepoppia

text: Toivepoppia oli Yleisradion rinnakkaisohjelmassa lauantaiaamupäivisin lähetetty rock-ohjelma 1970-1980-luvuilla. Ohjelmassa soitettiin kuuntelijoiden toivelevyjä. Ohjelma oli joskus juonnettu, välillä taas ei. Juontajina toimivat ainakin Jake Nyman, Tero Liete, Outi Popp ja Aki Sirkesalo. Ohjelma kesti 40–60 minuuttia, ellei urheilulähetys vienyt ohjelma-aikaa kokonaan tai osittain.


title: Leppävirran reitti

text: Leppävirran reitti on läntisempi niistä kahdesta vesireitistä, joiden kautta Kallaveden reitti laskee Haukiveteen. Se kuuluu Vuoksen vesistöön ja kulkee Soisalon saaren länsipuolitse Leppävirran kautta Varkauteen. Reitin vedet purkautuvat Haukiveden Siitinselälle Varkauden Huruskosken ja Ämmäkosken läpi. Näistä ensimmäisessä sijaitsee Stora-Enson omistama vesivoimalaitos.


title: Leppävirran reitti

text: Reitin varrella ovat Taipaleen, Konnuksen ja Naapuskosken sulkukanavat, joiden kautta kulkee Saimaan 4,35 metrin syväväylä Kuopioon ja Siilinjärvelle.


title: Leppävirran reitti

text: Toinen Kallaveden laskureiteistä on Soisalon itäpuolitse kulkeva ja kansallismaisemaksikin nimetty Heinäveden reitti, jota käytetään myös Kuopiosta Savonlinnaan johtavana laivaväylänä lähinnä matkailuliikenteessä.


title: Gundula Janowitz

text: Gundula Janowitz (s. 2. elokuuta 1937 Berliini) on itävaltalainen ooppera-, oratorio- ja konserttilaulaja, jonka ääniala on lyyrinen sopraano. Hän opiskeli Grazissa ja suoritti debyyttinsä Wienin valtionoopperassa Mozartin oopperan "Figaron häät" Barbarinan roolissa vuonna 1960. Ihastuneena Mozartin oopperoiden rooleihin, eritoten "Taikahuilun" Paminan rooliin, hän sai Herbert von Karajanilta vuonna 1968 kutsun Salzburgin musiikkijuhlille, joilla hän lauloi useina peräkkäisinä vuosina eritoten Donna Annan, kreivittären sekä Fiordiligin rooleja, jotka tekivät hänet kuuluisaksi.


title: Gundula Janowitz

text:
Mozartin roolien lisäksi Janowitzin uralle on mahtunut myös useita Richard Straussin oopperoiden osasuorituksia, näin ovat hänen ohjelmistoonsa kuuluneet Ariadne oopperasta Ariadne auf Naxos, sekä Kreivitär oopperasta Capriccio, jonka ääni ja luonne sopivat hänen äänelleen. Hän on luonut myös rooleja, jotka vaikuttavat vähemmän sopivilta hänen äänelleen, kuten Leonore Fideliossa ja Valkyyrioiden Sieglinde, johon rooliin Herbert von Karajan häntä erityisesti pyysi ja hän äänitti tetralogian von Karajanin johdolla.
Janowitz toimi vuosina 1990–1991 Grazin kaupunginoopperan johtajana.


title: Nuorten sävellahja

text:
Nuorten sävellahja oli Yleisradion rinnakkaisohjelmassa lauantaisin klo 16.00–17.00 lähetetty nuortenohjelma 1960-luvulta aina 1980-luvun loppupuolelle. Ohjelma koostui nuorison "terkuista" toisilleen ja toivekappaleista. Ohjelma sai huippuaikoina yli miljoona kuuntelijaa. Ohjelman esikuvana oli aikuisille ja iäkkäämmille kuuntelijoille suunnattu Esko Mustosen juontama Sävellahja 22000.
Terveisten ja toivekappaleen hintana oli nuorten itsensä määrittelemä summa vaihtuvaan hyväntekeväisyyskohteeseen.


title: Nuorten sävellahja

text:
Numero ohjelman nimessä viittasi tilinnumeroon, johon hyväntekeväisyysvaroja koottiin (nuorten sävellahjassa se oli 22 001).
Ohjelman juontajana toimi Jake Nyman, josta tuli suosittu yleisradiomies Nuorten sävellahjan johdosta. Muitakin juontajia ohjelmalla oli: Matti Hara, Oras "Oki" Pikkarainen, Holle Holopainen, Liisa Lääveri, Kirsti Pohjaväre, Outi Popp, Leo Friman ja Tapani Ripatti.


title: Nuorten sävellahja

text: Ohjelma oli varsin suosittu koko 1970-luvun.


title: Nuorten sävellahja

text: Nykyään ohjelman perinteitä jatkaa "Entisten nuorten sävellahja". Entisten nuorten sävellahjassa muistellaan huolettomia koulu- ja nuoruusvuosia ja toteutetaan menneitten vuosikymmenten nuorisomusiikkitoiveita. Juontajina vuorottelevat Petri Rinne, Sanna Kojo ja Jari Vesa, joka juontaa lähetyksen Kemistä, Radio Perämerestä käsin. Ohjelmaan osallistutaan tekstiviestein ja netin kautta.


title: Nuorten sävellahja

text: Radion huumoriohjelmassa Alivaltiosihteeri on esitetty Entisten nuorten sävellahjasta parodia "Entisten presidenttien sävellahja", johon entiset presidentit saivat soittaa. Soittajina sketsissä olivat entiset presidentit Martti Ahtisaari ja Mauno Koivisto, joista Koivisto toivoi Porilaisten marssia venäjäksi laulettuna.


title: Rajaton rock

text: Rajaton rock oli Yleisradion rinnakkaisohjelmassa epäsäännöllisesti lähetetty rock-ohjelma 1970-luvun lopulla. Ohjelmassa esiteltiin ei-angloamerikkalaisia musiikintekijöitä, usein itäblokin maista.


title: Rajaton rock

text: Ohjelma lähetettiin myöhään illalla, 22.00–23.00 tyypillisimmin. Ohjelmaa toimitti Juha Tynkkynen, unkarin kielen ja kulttuurin asiantuntija.


Saksan demokraattisen tasavallan vaakuna oli Saksan demokraattisen tasavallan (DDR) kansallistunnus. Se oli käytössä DDR:ssä Saksan jälleenyhdistymiseen asti vuonna 1990. Se on edelleen yksi kuuluisimpia kansandemokratian ja sosialismin tunnuksia ja vaakunoita. Se loi aikoinaan pohjan tyypilliselle kansandemokraattiselle vaakunalle ottaen itsekin samalla mallia Neuvostoliiton vaakunasta ja sen rakenteesta. Neuvostovaakunassa olevien sirpin ja vasaran sijaan Saksan demokraattisessa tasavallassa otettiin käyttöön pelkkä vasara, joka kuvasi työväenluokkaa, ja jota täydentämään lisättiin myöhemmin harppi kuvaamaan maan älymystöä. Kuviot on sijoitettu maanviljelijöihin viittaavan seppeleen sisään, joita puolestaan käärivät yhteen Saksan liput kuvaten saksalaisuutta. Vaakuna lisättiin Saksan demokraattisen tasavallan lippuun vuonna 1959.


title: Kovan päivän ilta

text: Kovan päivän ilta oli Yleisradion rinnakkaisohjelmassa epäsäännöllisesti lähetetty rock-ohjelma 1970-luvun lopulla. Juonnetun ohjelman aiheet vaihtelivat, usein lähetyksellä oli jokin teema. Juontajia oli useita, muun muassa Heimo Holopainen, Juhani Kansi ja Jake Nyman. Suuressa kanavauudistuksessa ohjelma jatkoi Radiomafian puolella. Myöhemmän uudistuksen yhteydessä ohjelma siirtyi Radio Suomeen. Ohjelman juontajat ovat pysyneet pitkälti samoina.


title: Tšekin lippu

text:
Tšekin lippu () on Tšekin tasavallan lippu. Se otettiin käyttöön vuoden 1993 samettieron jälkeen, jolloin Tšekkoslovakia jakaantui Tšekiksi ja Slovakiaksi. Tätä ennen samainen lippu oli ollut Tšekkoslovakian lippuna.
Lipussa oleva sininen kolmio lisättiin lippuun, jotta se eroaisi Puolan lipusta.


title: Threat

text: Threat on suomalaisen Fragmentin vuonna 1995 julkaisema shareware-räiskintäpeli MS-DOSille. Asteroidilla olevaan kaupunkiin hyökkää verenhimoinen hirviöjoukko. Puolustukseen lähetetään eliittisotilaat joita voi olla 1–3. Jokaisen kentän alussa voi ostaa kaupasta asioita ja ensiapupakkauksia niillä rahoilla, joita siihen mennessä on kentistä kerännyt. Kenttien tavoitteena voi olla joko tietyssä paikassa oleminen oikeaan aikaan, esineiden räjäyttäminen tai kaikkien vihollisten eliminointi. Tiimipelin lisäksi pelaajat voivat taistella keskenään kentissä, joita voi tehdä kenttäeditorilla. Kun vihollisen on ampunut, tulee tähän kohtaan lisää energiaa, rahaa ammuksia tai pääkallopommi. Vihollisia Threatissa on useita. Kokoversiota ei enää saa mistään.


title: Sisko ja sen sisko

text: Sisko ja sen sisko ("What I Like About You") on yhdysvaltalainen tilannekomedia, joka kuvaa New Yorkissa elävien siskosten, Valerie Tylerin ja Holly Tylerin elämää. Sarjaa näytettiin The WB Television Networkilla 20. syyskuuta 2002 lähtien aina 24. maaliskuuta 2006 saakka ja sitä kuvattiin yhteensä 86 jakson ajan. Suomessa sarjaa esittää MTV3.


title: Amanda Bynes

text: Amanda Laura Bynes (s. 3. huhtikuuta 1986 Thousand Oaks, Kalifornia, Yhdysvallat) on yhdysvaltalainen näyttelijä ja entinen Nickelodeon-televisiokanavan juontaja. Bynes on esiintynyt useissa teini-ikäisille suunnatuissa elokuvissa. Vuonna 2007 hän oli Forbes-lehden eniten ansaitsevien nuorten tähtien top 5 -listalla.


title: Amanda Bynes

text: Bynes kiinnostui näyttelemisestä jo kolmevuotiaana. Ennen ammattilaisuraansa näyttelijänä hän esiintyi ensi kerran televisiossa seitsemänvuotiaana Buncha Crunch Candies -mainoksessa. Samalla hän oli käynyt Arsenio Hallin ja Richard Pryorin järjestämällä komedialeirillä. Lapsena Bynes esiintyi myös teatterinäytelmissä, kuten "Annie", "The Secret Garden", "The Music Man" ja "The Sound of Music". Tämän jälkeen hänestä tuli vakionäyttelijä Nickelodeon-kanavalla. Bynes esiintyi sarjoissa "Figure It Out" ja "All That". Myöhemmin hän sai oman sketsisarjan "The Amanda Show" ollessaan vasta 13-vuotias.


title: Amanda Bynes

text: Bynes siirtyi 2000-luvun alussa elokuviin, ja hän on näytellyt useissa nuortenelokuvissa kuten "Big Fat Liar – Valehtelija", jossa hänen vastanäyttelijänään oli Frankie Muniz. Elokuvan menestys oli vaatimaton. Vuonna 2002 Bynes esiintyi pääosassa WB Television Networkin tilannekomediassa "Sisko ja sen sisko" Hollyn roolissa. Bynesin ensimmäinen pääosa oli vuonna 2003 elokuvassa "Mistä tytöt tykkää". Bynesin ääntä on myös kuultu lastenelokuvissa "Robots" ja "".


title: Amanda Bynes

text: Vuonna 2006 Bynes näytteli komediassa "She’s the Man", joka perustuu William Shakespearen näytelmään "Loppiaisaatto". Filmissä Bynesin hahmo pukeutuu veljekseen, jotta pystyisi liittymään poikien jalkapallojoukkueeseen. Tuottajat olivat aikoneet valita laulaja Jesse McCartneyn Bynesin veljeksi, koska heissä oli hieman samaa näköä, mutta McCartney estyi. Ennen "She's the Mania" kuvattiin elokuva "Haaksirikkohuijaus", jossa Bynes näytteli suuren idolinsa kanssa saarelle haaksirikkoutuvaa Jennyä.


title: Amanda Bynes

text: Vuonna 2007 ilmestyi Bynesin ensimmäinen musikaalielokuva "Hairspray". Elokuva kuvattiin Torontossa. Samana vuonna ilmestyi "Sydney White", joka perustuu Lumikki ja seitsemän kääpiötä -tarinaan. Maaliskuussa 2009 Bynes ilmoitti olevansa mukana uudessa, lyhytikäiseksi jääneessä tv-sarjassa nimeltä "Canned".


title: Amanda Bynes

text: Bynes on kiinnostunut piirtämisestä ja muotisuunnittelusta. Vuonna 2007 hän allekirjoitti sopimuksen Steve & Barry'sin kanssa luodakseen oman ”Dear”-vaatemerkkinsä. Kauppoihin Bynesin suunnittelemat vaatteet ilmestyivät saman vuoden elokuussa.


title: Amanda Bynes

text: Amanda Bynesin äiti on hammashoitaja ja toimistopäällikkö Lynn Bynes ja isä hammaslääkäri Rick Bynes. Bynesillä on kaksi vanhempaa sisarusta: veli Tommy Bynes (syntynyt 1974), joka on kiropratikko ja sisko Jillian Bynes (syntynyt 1983), joka on humanististen tieteiden kandidaatti historian alalta. Bynesin äidin vanhemmat ovat Torontosta. Amandan isä on roomalaiskatolinen ja hänen äitinsä on juutalainen. Bynes on sanonut, ettei hän täsmälleen tiedä mitä uskontoa tunnustaa.


title: Amanda Bynes

text: Bynes valmistui Thousand Oaks High Schoolista ja on sanonut haluavansa päästä New Yorkin yliopistoon.


title: Amanda Bynes

text: Bynes pidätettiin vuonna 2012 hänen ajettuaan autoa alkoholin vaikutuksen alaisena. Hän oli myös oikeudessa kahteen oletettuun yliajotapaukseen liittyen, mutta syytteet hylättiin. Bynes kuitenkin menetti hetkeksi ajokorttinsa.


title: Amanda Bynes

text: 23. toukokuuta 2013 Bynes pidätettiin kotonaan Manhattanilla marihuanan hallussapidosta, todisteiden peukalointiyrityksestä ja uhkaavasta käytöksestä. Pidätyksen jälkeen Bynes vietiin sairaalaan psykiatriseen arviointiin ennen kuin hänet otettiin poliisiasemalle. Häntä vastaan nostettu syyte kumottiin kesäkuussa 2014.


title: Amanda Bynes

text: Heinäkuussa 2013 Bynes joutui 72 tunnin valvonnan alaiseen sairaalahoitoon, kun hän oletetusti yritti sytyttää tulipalon autotielle vieraan talon edessä Thousand Oaksissa, Kaliforniassa. Syyskuussa hänet lähetettiin psykiatriseen hoitoon UCLA Medical Centeriin. Hän pääsi hoidosta pois joulukuussa 2013. Bynesilla on todettu kaksisuuntainen mielialahäiriö.


title: Crash Bash

text: Crash Bash on Eurocomin kehittämä ja Sony Computer Entertainmentin vuonna 2000 julkaisema partypeli. "Crash Bash" on viimeinen "Crash Bandicoot" -sarjan peli, joka julkaistiin PlayStationille. Pelissä on kahdeksan hahmoa joilla voi pelata. Japanilaisessa versiossa myös Fake Crash on pelattavana hahmona (pelin japanilaisen version nimi on "Crash Bandicoot Carnival"). 3–4 pelaajan pelin mahdollistamiseksi täytyy konsoliin asettaa multitap-sovitin.


title: Crash Bash

text: "Crash Bash" on partypeli, jossa pelaaja mittelee joko tekoälyä tai muita pelaajia vastaan erilaisissa minipeleissä. Pelissä on avoinna kaksi pelimuotoa 1–4 pelaajalle: Tournament Mode (turnaustila) ja Battle Mode (taistelutila). Turnaustilassa pelaaja(t) pelaavat kaikki neljä pelitasoa läpi. Eniten voittoja turnauksen lopulla saanut pelaaja, voittaa. Taistelutilassa käydään taistelua muita hahmoja vastaan. Ennen pelin aloittamista, valitaan voittoon tarvittava pistemäärä, vaikeusasteikko ja taistelumuoto (kaksi vastaan kaksi tai kaikki vastaan kaikki) turnaus toimii samalla tavalla, paitsi että taistelumuoto on aina kaikki vastaan kaikki.


title: Crash Bash

text: Aku Akun joukkueeseen kuuluvat Crash Bandicoot, Coco Bandicoot, Tiny ja Dingodile (kaksi viimeksi mainittua ovat muissa peleissä Uka Ukan puolella) ja Uka Ukan puolella Tri. Neo Cortex, Nitrus Brio, Koala Kong ja uusi mutantti Rilla Roo. Osa tasoista on aluksi lukittuna, mutta ne aukeavat, kun on pelannut Adventure-pelitilaa tarpeeksi pitkälle. Peli on ainoa Crash-pelisarjan peli, jossa voi pelata Adventure-tilaa kaksinpelinä.


title: Crash Bash

text: Ballistix-pelitilassa pelaajien pitää torjua teräspalloja ja ohjata niitä vastustajien maaleihin. Polar Push -pelitilassa pelaajat ratsastavat jääkarhujen pennuilla ja yrittävät työntää vastustajat ulos jäiseltä areenalta. Pogo Pandemonium -pelitilassa pelaajat hyppivät hyppykepeillä ja maalaavat neliöitä yrittäen muuttaa ne pisteiksi. Crate Crush -pelitilassa pelaajien pitää tuhota toisensa heittemällä näitä kohti laatikoita. Joillakin areenoilla voi käyttää apuvälineitä tiettyjä aseita tai esineitä. Tank Wars -pelitilassa pelaajat käyvät taistelua panssarivaunuilla ja voivat vahingoittaa vastustajiaan joko tulittamalla heitä tai jättämällä heidän lähelleen miinoja. Crash Dash -pelitilassa pelaajat ajavat kisaa leijuvilla aluksilla ympyrän muotoisella radalla. Wumpa-hedelmillä he voivat kerätä energiaa turbotehostusta varten ja ohjuksilla he voivat hidastaa vastustajiaan. Medieval Mayhem -pelitilassa on vaihtoehtoisia keskiaikaisilla teemoilla varustettuja pisteidenkeruupelejä, joissa voittaa se, jolla on eniten pisteitä.


title: Crash Bash

text: Adventure-pelitila alkaa avaruudessa leijuvasta temppelistä, jossa Aku Aku ja Uka Uka väittelevät, onko hyvä todellakin pahuutta parempi. Aku Aku toteaa, ettei tällainen tapa voi enää jatkua ja ehdottaa, että he ratkaisisivat tämän tasa-arvoisesti. Uka Uka suostuu tähän, jolloin hän syöksyy Aku Akua päin. Aku Aku torjuu hyökkäyksen ja sanoo, ettei heidän sallittaisi taistella itse. Uka Uka ehdottaa kilpailua, mihin Aku Aku suostuu. He ”taikovat” omat joukkueensa paikalle, ja Uka Uka kertoo säännöt: he laittavat yhden heidän hahmoistaan siirtymähuoneeseen ja loput eri areenoille, ja se, joka kerää kaikki palkintopokaalit, voittaa kaikki voimakristallit. Aku Aku sanoo, ettei tämä ole reilua, koska Uka Ukalla on liian monta pelaajaa ja että hän voittaisi siten helposti. Uka Uka joutuu luovuttamaan kaksi hahmoaan Aku Akulle, Tinyn ja Dingodilen, minkä jälkeen kilpailu alkaa.


title: Crash Bash

text: Jos Adventure-pelitilan pelaa läpi jollakin Aku Akun joukkuelaisella peli päättyy seuraavalla tavalla: Loppu alkaa siitä, että Uka Uka on erittäin raivoissaan ja kysyy että mitä temppuja Aku Aku käytti päihittääkseen hänen tiiminsä. Aku Aku vastaa, ettei hän ole käyttänyt mitään temppuja ja sanoo samalla että hän tiesi alun perin että Uka Uka yrittäisi varastaa kristallit. Uka Uka täyttyy raivosta ja päättää ottaa kaiken energian itselleen Cortexilta ja Briolta, sillä välin kun Aku Aku painaa yhtä tiilikiveä hänen vasemmalla puolellaan, ja se lukitsee kristallit ”holvin” sisään. Aku Aku toteaa, että kristallit ovat liian voimakkaita voidakseen leijua ympäriinsä, ja sanoo että kristallit olisivat jälleen turvassa holvissa. Sitten Uka Uka ihmettelee, mikä häntä vetää keskellepäin jossa ”shakkilauta” on. Aku Aku sanoo, että tämä on rangaistus siitä, että hän ”häiritsee” kristalleja. Silloin keskelle syntyy sinivalkoinen pyörre, joka imee Uka Ukan sisäänsä ja pudottaa hänet ulos temppelistä ulkoavaruuteen.


title: Crash Bash

text: Jos Adventure-pelitilan pelaa läpi jollakin Uka Ukan joukkuelaisella, peli päättyy seuraavalla tavalla: Erikoinen purppuramyrsky raivoaa nyt läpi universumin, mikä kertoo Uka Ukan voittaneen kisan. Hän kertoo, että hänen suunnitelmansa oli varastaa kaikki voimakristallit ja että nyt kun ne ovat hänen, kuuluu hänelle myös kristalleista saatavat voimat ja valta. Aku Aku epäilee olleensa liian naiivi siinä, että uskoi hyvyyden aina voittavan pahuuden. Nyt kun Uka Ukasta on tullut niin vahva, ettei kukaan voi enää estää häntä. Aku Aku pyytää Crashia ja Cocoa juoksemaan pakoon ja pelastamaan itsensä. Uka Uka ilmoittaa kuitenkin ettei enää ole paikkaa jonne juosta tai piiloutua hänen valtaansa, koska hän on mahtava Uka Uka ja nauraa siten loppuun asti.


title: Crash Bash

text: Jos adventure pelin pelaa toisen pelaajan kanssa mutta eri puolilla (toinen hyvällä ja toinen pahalla) Aku Aku ja Uka Uka sanovat että heidän (pelaajien) täytyy nyt taistella keskenään, jotta ratkaistaan kumpi on voimmakkaampi puoli. Uka Uka panostaa omaa tiimiläistään sanomalla hänelle, että jos hän nyt päihittää vastapelaajansa, kaikki valta on yhdessä heidän. Aku Aku taas panostaa omaa tiimiläistään sanomalla, ettei hän saa hävitä jotta pahuus pysyisi poissa ikuisesti ja rauhallisen valoisa arvovalta voitaisiin tuoda yhdessä kaikkialle avaruuteen ja galaksiin. Aku Aku sanoo vielä, että hänen pitää pysäyttää Uka Ukan tiimiläinen ennen kuin on liian myöhäistä.


title: Smultronstället

text: Smultronstället () oli Yleisradion ruotsinkielisen kanavan Riksradionin rockohjelma. Ohjelmaa lähetettiin lauantai-iltapäivisin 1970-luvun lopulla. Ohjelman toimittajina ja juontajina olivat mm. Ronnie Österberg ja Mikael Wiik.


title: Ryder Cup

text: Ryder Cup on joka toinen vuosi järjestettävä golfin joukkueturnaus, jossa kohtaavat Euroopan ja Yhdysvaltain parhaat golfammattilaiset. Kilpailun järjestävät PGA of America ja PGA European Tour. Naisten vastaava kilpailu on Solheim Cup.


title: Ryder Cup

text: Vuonna 1926 järjestettiin näytösottelu Wentworth Clubin East Course -kentällä Yhdysvaltain ja Ison-Britannian joukkueiden välillä. Tuon ottelun innoittamana ensimmäinen Ryder Cup järjestettiin seuraavana vuonna. Vuosina 1935–1973 britit saavuttivat vain yhden voiton, ja vuonna 1973 turnaus pelattiin ensi kertaa Yhdysvaltain sekä Ison-Britannian ja Irlannin pelaajista koostuneiden joukkueiden välillä. Nykyinen tapa, jossa kilpailevat Yhdysvaltain ja Euroopan joukkueet, otettiin käyttöön vuonna 1979.


title: Ryder Cup

text: ^2001 ottelua lykättiin vuodella syyskuun 11. päivän iskujen vuoksi.


title: Ryder Cup

text: Vuosina 1969 ja 1989 tuloksena oli tasapeli, jolloin pokaali jäi edellisen turnauksen voittajalle.


title: Lehtipuhallin

text: Lehtipuhallin on erityisesti kaupunkimaisiin puutarhoihin suunniteltu haravan korvaava väline. Useimmat lehtipuhaltimet toimivat polttomoottorilla ja voivat nojata työntekijän hartioihin. Ammattilaiskäyttöön on olemassa selkään laitettavia puhaltimia. Ammattikäytössä puhallin säästää työaikaa paljon, koska yksi ihminen voi tehdä puhaltimella vastaavan määrän töitä kuin jopa seitsemän ihmistä haravalla.


title: Lehtipuhallin

text: Lehtipuhaltimille on ominaista erittäin korkea melutaso. Kovimmillaan puhaltimista lähtee yleensä noin 110 desibelin verran ääntä. Sähkökäyttöisistä lähtee usein enemmän ääntä ja polttomoottorilla käyvistä vähemmän, koska niissä on mahdollisuus säätää käytön voimakkuutta.


title: Lehtipuhallin

text: Melun vuoksi laitteen käyttö kiellettiin Yhdysvalloissa eräissä kaupungeissa jo 1970-luvulla, ja tällä hetkellä noin sadan yhdysvaltalaisen kaupungin järjestyssäännöissä on jonkinasteinen käyttökielto tai -rajoitus lehtipuhaltimille. Kaksi osavaltiota on lisäksi harkinnut lakimääräisiä rajoituksia.


title: Lehtipuhallin

text: Suomessakin lehtipuhallinten käytön on koettu vähentävän asumisviihtyisyyttä. Lehtipuhallin valittiinkin Suomen Luonto -lehden kisassa vuoden 2000 turhakkeeksi.


title: Sykloheksyyliasetaatti

text: Sykloheksyyliasetaatti, jonka kemiallinen kaava on CHO ja rakennekaava CHCOOCH, on etikkahapon ja sykloheksanolin esteri. Siitä käytetään myös nimiä "heksaliiniasetaatti" ja "asetaattisykloheksanoli".


title: Sykloheksyyliasetaatti

text: Normaaliolosuhteissa sykloheksyyliasetaatti on olomuodoltaan väritön neste, joka ei sekoitu veteen. Sillä on tunnusomainen haju. Moolimassa on 142,2 g/mol, sulamispiste −77 °C, kiehumispiste 177 °C, suhteellinen tiheys 0,97 g/cm (vesi = 1,0 g/cm), leimahduspiste 58 °C c.c., itsesyttymislämpötila 334 °C ja CAS-numero 622-45-7.


title: Sykloheksyyliasetaatti

text: Sykloheksyyliasetaatti liuottaa monia orgaanisia yhdisteitä, myös polymeerejä, minkä vuoksi sitä käytetään usein liuottimena. Se parantaa myös maalien maalausominaisuuksia. Sykloheksyyliasetaatin hyvän tuoksun vuoksi sitä käytetään hajusteissakin.


title: Monica Bellucci

text: Monica Anna Maria Bellucci (s. 30. syyskuuta 1964 Città di Castello, Umbria, Italia) on italialainen näyttelijä ja malli.


title: Monica Bellucci

text: Bellucci syntyi Città di Castellossa Umbriassa, Italiassa. Hän aloitti mallintyöt rahoittaakseen lakiopintojaan Perugian yliopistossa, mutta siirtyi lopulta kokopäiväiseksi malliksi.


title: Monica Bellucci

text: Vuonna 1988 Bellucci muutti Milanoon, yhteen Euroopan muotikeskuksista, missä hän teki mallisopimuksen. Seuraavana vuonna hän oli jo huomattava malli Atlantin molemmin puolin, mutta alkoi opiskella näyttelemistä ja siirtyi näyttelijäksi.


title: Monica Bellucci

text: Bellucci puhuu sujuvasti italiaa, ranskaa ja englantia. Hän on näytellyt näiden kielien lisäksi arameaksi.


title: Monica Bellucci

text: Belluccin elokuvaura alkoi 1990-luvun alussa. Hänen ensimmäinen merkittävä englanninkielinen roolinsa oli vuoden 1992 "Bram Stokerin Draculassa", ja ensimmäinen merkittävä päärooli oli italialaisessa elokuvassa "Malèna". Suuren yleisön keskuudessa Bellucci lienee tunnetuin Persephonen roolistaan elokuvissa "The Matrix Reloaded" ja "The Matrix Revolutions". Hän on myös ääninäytellyt samaa hahmoa "Matrix"-aiheisissa videopeleissä. "" -pelissä Bellucci ääninäytteli Kaileenaa, ja"The Passion of the Christissa" Bellucci esitti Maria Magdaleenaa. Bellucci on myös näytellyt elokuvassa "Grimmin veljekset", jossa hän esittää metsää hallitsevaa kuningatarta. Vuonna 2015 Belluccilla oli lyhyt sivurooli ”Bond-tyttönä” elokuvassa "007 Spectre". 50 vuoden ikäisenä hän on James Bond -elokuvasarjan vanhin Bond-tyttö – aiemmin ikäennätystä piti hallussaan 39-vuotiaana "007 ja Kultasormessa" esiintynyt Honor Blackman.


title: Monica Bellucci

text: Bellucci on ollut naimisissa näyttelijä Vincent Casselin kanssa. Hän on myös esiintynyt Casselin kanssa useissa elokuvassa. Heillä on vuonna 2004 syntynyt tytär Deva Cassel.


Dietyleeniglykolimonobutyylieetteriasetaatti on normaaliolosuhteissa olomuodoltaan väritön neste, joka sisältää sekä eetterin että esterin funktionaalisen ryhmän. Dietyleeniglykolimonobutyylieetteriasetaatista käytetään myös nimityksiä "2-(2-butoksietoksi)etanoliasetaatti", "butyylikarbitoliasetaatti", "diglykolimonobutyylieetteriasetaatti" tai "DEGBEA". Dietyleeniglykolimonobutyylieetteriasetaatin kemiallinen kaava on CHO ja rakennekaava CHCOOCHCHOCHCHOCH.


title: Dietyleeniglykolimonobutyylieetteriasetaatti

text: Dietyleeniglykolimonobutyylieetteriasetaatin moolimassa on 204,3 g/mol, sulamispiste −32 °C, kiehumispiste 245–247 °C, suhteellinen tiheys 0,98 g/cm (vesi = 1,0 g/cm), liukoisuus veteen 20 °C:n lämpötilassa 6,5 g/100 ml, leimahduspiste 105 °C c.c., itsesyttymislämpötila 290 °C ja CAS-numero 124-17-4.


title: The Passion of the Christ

text: The Passion of the Christ (suom. televisioesityksessä "Kristuksen kärsimyskertomus") on Mel Gibsonin ohjaama elokuva Jeesuksen kahdestatoista viimeisestä tunnista. Näitä tunteja nimitetään kristillisessä perinteessä passioksi.


title: The Passion of the Christ

text: Elokuva ei ala alkuteksteillä, jossa esitellään perinteisesti tekijät vaan tekstillä: ""Hän on haavoitettu meidän rikkomustemme tähden, runneltu meidän pahain tekojemme tähden; Hänen haavainsa kautta me olemme parannetut." Jesaja 53; 700 eaa." Filmi kuvaa Jeesuksen matkaa Golgatalle. Raa'an elokuvan tarkoituksena on saada katsoja ymmärtämään, ettei kristinuskon perustana oleva Jeesuksen uhraus ollut mikään helppo tehtävä. Elokuva on toiseksi menestynein alle 18-vuotiailta kielletty elokuva ensimmäisen viikonlopun tuotoissa mitattuna.


title: The Passion of the Christ

text: Elokuvan levittäjä Scanbox Entertainment Finland haki elokuvalle K-15-ikärajaa, mutta Valtion elokuvatarkastamo päätti asettaa ikärajaksi K-18. Scanbox jätti saman tien Valtion elokuvalautakunnalle valituksen. Valtion elokuvatarkastamon johtajan Matti Paloheimon mukaan korkean ikärajan perusteena oli elokuvan väkivalta, jota pidettiin liioiteltuna, pitkitettynä ja sadistisena. Esimerkiksi Tanskassa, Norjassa ja Ruotsissa elokuva on kielletty alle 15-vuotiailta. Scanboxin markkinointikoordinaattori Sari Leinala puolustelee elokuvan kerrontaa myös sillä, että tarina on kaikille tuttu. "Kukaan ei tule yllättymään, mitä siinä tapahtuu. Tässä on erittäin tarkasti yritetty rekonstruoida tapahtumia. Elokuva olisi tärkeä opetuksellisesti. Lukioikäistenkin pitäisi päästä katsomaan se", Leinala vetosi. Elokuvatarkastamo muistutti 2008 seurakuntia siitä, että "Passion of the Christin" ikäraja on 18 vuotta. Eräillä rippileireillä oli esitetty elokuvaa tätä nuoremmille.


title: Musashi (1940)

text: Musashi (), joka sai nimensä muinaisesta Musashin provinssista, oli keisarillisen Japanin laivaston toinen Yamato-luokan taistelulaiva. Yhdessä sisaraluksensa "Yamaton" kanssa se edustaa maailman suurinta, raskaiten panssaroitua ja aseistettua taistelulaivaluokkaa, joka on ikinä rakennettu.


title: Musashi (1940)

text: Kesäkuussa 1937 Mitsubishin Nagasakin telakan johtaja Kensuke Watanabe ja veistämön päällikkö Kumao Baba saivat käskyn valmistaa telakka uuden taistelulaivasarjan valmistamiseksi. Telakan laajennustyöt telakka-allas numero kahdessa olivat alun perin innoittaneet laivaston virkamiehet tarjoamaan laivan rakennusprojektia Mitsubishille. "Musashi" rakennettiin valtavien peitteiden takana, jotta lahden toisella puolella olleesta Yhdysvaltain konsulaatista ei nähtäisi laivan rakentamista. Laiva laskettiin vesille 1. marraskuuta 1940 ja seuraavat 18 kuukautta käytettiin laivan varusteluun. Valmistuspäivämäärää muutettiin useaan kertaan laivaston vaatimusten takia (mm. laivan tykkien panssaroinnin vahventamisen ja ylimääräisten kommunikointivälineiden asennuksen takia).


title: Musashi (1940)

text: "Musashi" otettiin käyttöön 5. elokuuta 1942 ja lähti saman tien Chuukin laguunille, jossa amiraali Isoroku Yamamoto teki Musashista lippulaivansa. Amiraali kuoli 18. huhtikuuta 1943 ja alus palasi Japaniin kuljettaen hänen tuhkansa mukanaan. 5. elokuuta 1943 "Musashi" palasi takaisin Chuukiin, jossa se pysytteli aina 10. helmikuuta 1944 asti. Tänä aikana aluksen ainut sotatoimi oli lyhyt retki kohti Marshallinsaaria, jossa se ei kohdannut vihollista. 29. maaliskuuta 1944 alukseen osui Yhdysvaltain laivaston sukellusvene "USS Tunnyn" laukaisema torpedo, ja aluksen täytyi palata Japaniin korjauksia varten. Samalla alukselle asennettiin lisää ilmatorjunta-aseistusta.


title: Musashi (1940)

text: Leytenlahden taistelussa "Musashi" yhdessä sisaraluksena "Yamaton" kanssa muodosti vara-amiraali Takeo Kuritan keskisen ryhmän. Tämän taistelun aikana 25. lokakuuta 1944 Yhdysvaltain laivaston lentotukialuksilta nousseet lentokoneet hyökkäsivät aluksen kimppuun torpedoin ja pommein. "Musashiin" osui taistelu aikana 17 pommia ja 20 torpedoa, ja niiden lisäksi 18 lähiosumaa. Lopulta laiva kaatui kyljelleen ja upposi kello 19.35. Laivan 2 399 hengen miehistöstä yli 1 000 kuoli; hävittäjät "Kiyoshimo" ja "Shimakaze" pelastivat merestä 1 376 miestä.


title: Musashi (1940)

text: "Musashin" löysi merenpohjasta vuonna 2015 Microsoftin perustaja Paul Allenin perustama tutkimusryhmä. Hylky makaa kilometrin syvyydessä merenpohjassa Filippiinien saariryhmän keskellä Sibuyaninmeressä. Löytö tehtiin "M/Y Octopus" -nimiseltä tutkimusalukselta käsin.


title: Nižni Tagil

text: Nižni Tagil () on merkittävä venäläinen metalli- ja puolustusteollisuuskaupunki Sverdlovskin alueella Uralilla noin 25 km Aasian puolella. Kaupungin asukasluku oli 361 811 (2010 väestönlaskenta). Kaupunki sijaitsee noin 130 km Jekaterinburgista pohjoiseen.


title: Nižni Tagil

text: Kaupunki on rakennettu sammuneen tulivuoren ympärille. Sen läpi kulkee Tagiljoki. Kaupungin korkeus merenpinnasta vaihtelee 170 ja 380 metrin välillä.


title: Nižni Tagil

text: Nižni Tagilin historia alkaa Visokogorskin rautasulattamon perustamisesta 1696. Kaupunki itse perustettiin lokakuussa 1722 Nikolai Demidovin kuparisulattamon työläisten asumuksien yhteyteen. Venäjän ensimmäinen veturi rakennettiin Nižni Tagilissa 1833.


title: Nižni Tagil

text: Nižni Tagil on merkittävä metalliteollisuuden keskus. Nižni Tagilin metallurginen kombinaatti "NTMK" on yksi Venäjän merkittävimpiä terästeollisuusyrityksiä; nykyään se on osa suurta Evraz-teräskonsernia. Vuonna 1936 perustettu Uralin vaunutehdas "UralVagonZavod" (UVZ) puolestaan valmisti aluksi junanvaunuja, mutta vuodesta 1941 siitä tuli maailman suurin panssarivaunujen valmistaja, jonka tuotteita ovat mm. T-55, T-72 ja T-90. Tehdas tuottaa myös mm. kaivinkoneita.


title: Nižni Tagil

text: Nižni Tagilissa on teknologinen instituutti ja kolme ammattiteatteria.


title: Tambov

text: Tambov () on kaupunki Venäjällä Tambovin alueella. Kaupunki sijaitsee Tsnajoen varrella ja sen asukasluku oli vuoden 2010 väestönlaskennassa 280 161. Tambovin kaupunki on Tambovin alueen pääkaupunki.


title: Tambov

text: Tambov rakennettiin alun perin rajalinnoitukseksi tataareja vastaan, mutta siitä tuli pian maaseutuvaltaisen alueen hallintokeskus ja kauppapaikka. Tambovista tuli vuonna 1769 kuvernementin pääkaupunki. Kaupungin nimi tulee mahdollisesti mokšan suomaata merkitsevästä sanasta.


title: Tambov

text: Tambovissa kapinoitiin marraskuussa 1830 kuvernööriä ja vuosina 1920–1921 bolševikkejä vastaan.


title: Toljatti

text: Toljatti () eli Togliatti on kaupunki Samaran alueella Venäjällä. Kaupungin asukasluku oli vuoden 2010 väestönlaskennassa 719 632. Kansainvälisesti Toljatti tunnetaan parhaiten autoteollisuudestaan ja 1960-luvun lopulla perustetun automerkki Ladan kotipaikkana.


title: Toljatti

text: Kaupungin perusti Vasili Tatištšev nimellä Stavropol-na-Volge linnoitukseksi Volgan varteen vuonna 1737. Volgan patohankkeen myötä koko kaupunki jäi 1950-luvulla Kuibyševin tekojärven alle ja rakennettiin uuteen paikkaan. Vuonna 1964 kaupunki nimettiin italialaisen kommunistin Palmiro Togliattin mukaan.


title: Toljatti

text: Kaupunki tunnetaan autoteollisuudestaan, VAZin (vuodesta 1971) ja GM-AvtoVAZin (2001–) tehtaista. Vesivoimasähkön ansiosta siellä on myös monenlaista kemianteollisuutta, Venäjän suurin ammoniakinvalmistaja ToljattiAzot, lannoitevalmistaja KuibyševAzot ja Fosfor.


title: Toljatti

text: Autotehtaan valta-aseman takia kaupunkia pidetään kuitenki suurimpana yhden tehtaan tai tuotannonalan ympärille rakentuvista Venäjän kaupungeista, ns. monogorodeista. Joka seitsemäs kaupunkilainen on ollut aiemmin työssä autotehtaalla. AvtoVAZ oli talouskriisin ja automerkkiensä huonon menekin vuoksi vuoden 2009 syksyyn mennessä vähentänyt henkilöstöään neljänneksellä 75 000:een, leikannut palkkoja ja työviikon 20-tuntiseksi.


title: Toljatti

text: Kaupungissa on yli sata julkista ja kymmenen yksityistä oppilaitosta. Merkittävimmät ovat Toljattin valtionyliopisto, Tatiševin Volgan yliopisto, Toljattin valtionpalveluyliopisto ja Toljattin hallintoakatemia.


title: Toljatti

text: Kaupungin uudelleenrakennuksen ja autoteollisuuden myötä siitä haluttiin tehdä täydellisen neuvostokaupungin esikuva, ja sen myötä kaupunkiin luotiin runsaat urheilumahdollisuudet. Tämän seurauksena sieltä onkin tullut monia lahjakkuuksia, kuten telinevoimistelija Aleksei Nemov. Myös jääkiekkojoukkue HK Lada Toljatti on voittanut kansallisia mestaruuksia ja Continental Cupin vuonna 2006.


title: Donnie Darko

text: Donnie Darko on vuonna 2001 ensi-iltansa saanut yhdysvaltalainen elokuva. Elokuva kertoo nuoresta Donnie Darkosta ja maailmanlopusta ja sijoittuu vuoden 1988 Yhdysvaltoihin Middlesexiin, Virginian osavaltioon. Elokuvassa on scifiä ja jännitystä sekä yleinen epätodellisen oloinen tunnelma.


title: Donnie Darko

text: Donnie Darko on ohjaaja-käsikirjoittaja Richard Kellyn ensimmäinen pitkä elokuva. Se ei menestynyt teatterilevityksessä, mutta DVD-julkaisun myötä siitä on kasvanut kulttiklassikko.


title: Donnie Darko

text: On vuosi 1988. Teini-ikäinen Donnie Darko (Jake Gyllenhaal) on käynyt useita kertoja psykiatrilla ongelmaisen taustansa vuoksi. Lokakuun 2. päivänä uhkaava ja demonimainen jänis nimeltä Frank (James Duval), jolla on aavemainen ja hypnoottinen ääni, raahaa Donnien huoneestaan ja kertoo tälle, että 28 päivän, 6 tunnin, 42 minuutin ja 12 sekunnin kuluttua tulee maailmanloppu. Donnien ollessa ulkona suihkuturbiini putoaa taivaalta hänen huoneeseensa. Seuraavana aamuna tri Fisher (Arthur Taxier) ja motivoivana puhujana toimiva Jim Cunningham (Patrick Swayze) löytävät Donnien nukkumasta golfkentällä. Donnie palaa kotiin ja löytää sieltä joukon poliiseja sekä palomiehiä. Kukaan ei tiedä, mistä suihkuturbiini oikein on peräisin, sillä lähiseuduilla ei lentänyt ainuttakaan lentokonetta eikä yksikään lentoyhtiö ole ilmoittanut menettäneensä suihkuturbiinia.


title: Donnie Darko

text: Seuraavana päivänä Donnie tapaa Gretchen Rossin (Jena Malone), joka on uusi oppilas Donnien koulussa ja josta tulee yksi niistä harvoista henkilöistä, joille Donnie kertoo saamistaan näyistä. Donnien isä Eddie (Holmes Osborne) vie Donnien terapeutilleen, tri Lillian Thurmanille (Katharine Ross), ja on miltei ajaa Roberta Sparrowin (Patience Cleveland) yli. Roberta on seniililtä vaikuttava nainen, jota kutsutaan ”isoäiti Kuolemaksi”. Tri Thurman lisää Donnien lääkitystä ja ryhtyy antamaan tälle hypnoterapiaa. Frank ilmestyy Donnielle useita kertoja ja manipuloi tätä tekemään useita rikoksia. Frank kertoo Donnielle myös aikamatkustuksesta tämän ollessa elokuvateatterissa Gretchenin kanssa. Donnie aiheuttaa koulussaan tulvan, varastaa isänsä aseen ja polttaa Cunninghamien talon, josta palomiehet löytävät myöhemmin ”lapsipornoringin”.


title: Donnie Darko

text: Donnie ja hänen isosiskonsa Elizabeth (Maggie Gyllenhaal) pitävät halloweenjuhlat sillä välin, kun heidän äitinsä Rose (Mary McDonnell) ja pikkusiskonsa Sam (Daveigh Chase) ovat tanssikilpailuissa. Kyynelehtivä Gretchen saapuu Donnien kotiin hakemaan turvaa, koska hänen äitinsä on kadonnut ilmeisesti hänen isäpuolensa toimesta. Vihjataan, että Gretchen ja Donnie harrastavat seksiä juhlien aikana. Keskiyöllä Donnie tajuaa, että 28 päivää on jo ehtinyt kulua ja että maailmanloppuun on aikaa enää kuusi tuntia. Donnie käy tapaamassa ”isoäiti Kuolemaa” Gretchenin ja kahden ystävänsä kanssa. He saavat kimppuunsa kaksi lukiolaiskiusaajaa (Alex Greenwald ja Seth Rogen), jotka iskevät Gretchenin tajuttomaksi. Eräs auto joutuu tekemään väistöliikkeen väistääkseen ”isoäiti Kuolemaa”, mutta päätyy siinä samalla ajamaan Gretchenin yli tappaen tytön. Kiusaajat pakenevat paikalta, kun autosta nousee jänisasuun pukeutunut mies, joka kauhistuu käsittäessään, että on ajanut Gretchenin yli. Kyseessä on Elizabethin poikaystävä nimeltä Frank. Frank huutaa Donnielle, joka ampuu Frankia silmään isältään varastamalla pistoolilla. Donnie kantaa Gretchenin elottoman ruumiin takaisin kotiin, asettaa sen perheen autoon ja ajaa pois katsellessaan samalla, miten kaupungin ylle muodostuu tornado. Hymyilevä Donnie vaikuttaa viimein saaneen rauhan pyörremyrskyn nielaistessa hänen äitinsä ja sisarensa lentokoneen. Juuri kun myrsky on riipimässä koneen suihkuturbiinin irti, Donnie siirtää turbiinin 28 päivää ajassa taaksepäin käyttäen hyväkseen madonreikää.


title: Donnie Darko

text: Peukaloidussa ajassa Donnie päättää pysyä sängyssään. Hän nauraa ja kääntää kylkeään juuri, kun suihkuturbiini rysähtää hänen huoneeseensa tappaen hänet. Kun Donnien ruumis siirretään aamulla pois, Gretchen polkee Donnien talon ohi ja saa kuulla eräältä naapurinpojalta yön tapahtumista. Gretchen kertoo pojalle, ettei hän tuntenut Donnieta, ja vilkuttaa sitten Roselle myötätuntoisesti.


title: Dzeržinsk (Venäjä)

text: Dzeržinsk () on kaupunki ja kaupunkipiirikunta Nižni Novgorodin alueella, Okajoen varrella Venäjällä, 32 km miljoonakaupunki Nižni Novgorodista ja noin 400 km itään Moskovasta. Kaupungin asukasluku oli vuoden 2010 väestönlaskennassa 240 742 ja kaupunkipiirikunnan 251 016 henkeä. Jälkimmäinen sisältää kolme pienempää kaupunkityyppistä taajamaa ja runsas 5 000 maaseutuasukasta.


title: Dzeržinsk (Venäjä)

text: Kaupunki perustettiin 1920-luvulla ja tunnettiin aluksi nimellä Rastjapino, mutta nimettiin 1929 puolalaisen bolševikin ja Tšekan ensimmäisen johtajan Feliks Dzeržinskin mukaan.


title: Dzeržinsk (Venäjä)

text: Dzeržinsk on kemianteollisuuden keskus. Kaupunki oli Neuvostoliiton kemiallisten aseiden tuotantopaikka ja siten pitkään suljettu ulkomaailmalta. Kemiallisten aseiden tuotanto päättyi 1945, jonka jälkeen jätteet haudattiin tehtaiden kaatopaikoille. Nykyisin teollisuuden omistaa NORSI ja siihen on investoinut saksalainen Wella AG.


title: Dzeržinsk (Venäjä)

text: Kaupunki on Guinnessin ennätysten kirjan mukaan maailman saastunein ja keskimääräinen elinikä jää siellä miehillä 42:een ja naisilla 47:ään ikävuoteen.


title: Dzeržinsk (Venäjä)

text:
Dzeržinskin merkittävin maamerkki ovat tiedemies Vladimir Šuhovin suunnittelemat kaksi 128 metristä hyperboloidosta tornia Okan rannassa.
"Neuvostoliitossa järjestettiin väestönlaskenta 1926, 1939, 1959, 1970, 1979 ja 1989 sekä Venäjän federaatiossa 2002 ja 2010."


title: Velikije Luki

text: Velikije Luki () on kaupunki ja kaupunkipiiri Pihkovan alueen eteläosassa Lovatin varrella Luoteis-Venäjällä. Sen asukusluku oli 98 778 (väestönlaskenta 2010).


title: Velikije Luki

text: Velikije Luki on liikennesolmu, joka sijaitsee tärkeiden rautateiden ja M9-valtatien (eurooppatie ) varrella. Siellä on myös pieni siiviililentoasema.


title: Velikije Luki

text: Kaupungissa on 1901 perustettu Velikije Lukin veturitehdas (VLVRZ).


title: Velikije Luki

text: Kaupunki on mainittu kronikoissa jo 1166. Linnoituksen rakentamisen jälkeen 1211 siitä tuli tärkeä Pihkovan ja Novgorodin suoja. Moskovan ruhtinaskuntaan sen liitti Iivana Suuri 1478. 1800-luvun jälkipuoliskolla kaupungista tuli merkittävä rautatiepaikkakunta Moskovan ja Riian välisen rautatien ja kaupungin rautatieaseman valmistuessa.


title: Velikije Luki

text: Toisessa maailmansodassa Velikije Lukissa käytiin kovia taisteluja 1941 ja 1942. Vuosien 1942-1943 vaihteessa käytiin "Pohjoisen Stalingradina" tunnettu Velikije Lukin taistelu, jossa puna-armeija saarsi saksalaisjoukot kaupunkiin kuukausiksi, ja jossa kaupunki tuhoutui lähes täysin. Kokonaistappiot olivat useita kymmeniä tuhansia miehiä.


title: Elektrostal

text: Elektrostal (, vuoteen 1938 Zatišje, Зати́шье) on kaupunki Moskovan alueella Venäjällä 58 km itään Moskovasta. Elektrostalin asukasluku oli 155 324 (2010).


title: Elektrostal

text: Kaupunki syntyi 1916 perustetun tehtaan ympärille ja on edelleen metalli- ja raskaan teollisuuden keskus.


title: Kolomna

text: Kolomna () on kaupunki Moskovan alueella Keski-Venäjällä. Kaupungissa on noin 144 000 asukasta (vuonna 2010).


title: Kolomna

text: Kolomna sijaitsee 113 kilometriä Moskovasta kaakkoon Moskvajoen etelärannalla. Kaupungin historiallisessa keskustassa Moskvajokeen yhtyy pieni Kolomenkajoki, ja Golutvinin aseman länsipuolella Moskvajoki laskee Okaan.


title: Kolomna

text: Kaupunkia ympäröivät laajat peltoalueet. Tammikuun keskilämpötila on –10 °C ja heinäkuun keskilämpötila +18,5 °C.


title: Kolomna

text: Kaupunki on saanut nimensä sen läpi virtaavasta Kolomenkajoesta, joka esiintyy joen nimenä myös muualla Venäjällä. Nimitykselle on esitetty useita balttilaisiin, suomalais-ugrilaisiin ja slaavilaisiin kieliin pohjautuvia etymologioita. Arkeologisten löytöjen perusteella Kolomenkajoen suu on ollut asuttu jo mesoliittikaudella 7.–6. vuosituhannella eaa. Varhaisella rautakaudella 400–200 vuotta eaa. paikalla oli suomalais-ugrilaisten heimojen vakituinen asutus. Slaaveja alkoi siirtyä seudulle 600-luvulta lähtien.


title: Kolomna

text:
Kolomna mainitaan ensimmäisen kerran Lavrentin kronikassa vuonna 1177. Tuolloin se oli Rjazanin ruhtinaskunnan rajalinnoitus sekä kaupan ja käsityöläisten keskus. Kaupungin synnystä kertovat arkeologiset löydöt ajoittuvat 1100-luvun puoliväliin.
Vuonna 1301 kaupungin valtasi Moskovan ruhtinas Daniil Aleksandrovitš. Kolomnasta tuli ensimmäinen alue, joka liitettiin laajentuvaan Moskovan ruhtinaskuntaan. 1300-luvulla Kolomna oli merkittävä kaupan keskus ja 1400-luvun puolivälissä sinne perustettiin oma hiippakunta.


title: Kolomna

text: Kultainen orda hävitti kaupungin vuosina 1238, 1293, 1382 ja 1408. Vuonna 1440 sen tuhosivat Kazanin ja vuosina 1521 ja 1571 Krimin kaanikunnan joukot. Vuonna 1380 Dmitri Donskoi keräsi Kolomnassa sotajoukkonsa Kulikovon taisteluun ja vuosina 1547 ja 1552 Iivana IV:n armeija hyökkäsi sieltä Kazaniin.


title: Kolomna

text:
Vuosina 1525–1531 Kolomnaan rakennettiin kivinen linnoitus eli kreml, jonka ansiosta kaupungin strateginen merkitys kasvoi huomattavasti. Aikaisemmin paikalla oli ollut vain puisia linnakkeita.
1600-luvun alun sekasorron aikana kaupunki oli jälleen sotatoimien näyttämönä. Ivan Bolotnikovin talonpoikaisarmeija valtasi Kolomnan esikaupungin vuonna 1606 onnistumatta kuitenkaan pääsemään kremliin. Vuosina 1609 ja 1611 kaupunkia miehittivät puolalaiset.
Vuonna 1723 Kolomnaan perustettiin pappisseminaari. Katariina II:n aikana kaupungille laadittiin asemakaava, joka vahvistettiin vuonna 1784. Vuonna 1781 Kolomnasta tuli samannimisen, Moskovan lääniin kuuluneen kihlakunnan keskus.


title: Kolomna

text:
1800-luvulla Kolomnaan syntyi kutomoteollisuutta. Vuonna 1862 se yhdistettiin rautatiellä Moskovaan ja seuraavana vuonna perustettiin Kolomnan veturitehdas ja konepaja. Vuonna 1864 otettiin käyttöön Okajoen ylittävä rautatiesilta, minkä ansiosta rautatieyhteyttä voitiin jatkaa Rjazaniin.
Kolomnan tehtaiden työläiset osallistuivat aktiivisesti vuoden 1905 lakkotaisteluun. Neuvostovalta julistettiin kaupunkiin 8. marraskuuta 1917 (uuden ajanlaskun mukaan). Vuosina 1918–1919 bolševikit takavarikoivat kaupungin lukuisten kirkkojen ja luostareiden omaisuutta. Vuoteen 1943 mennessä kaikki kirkot oli suljettu.


title: Kolomna

text: Neuvostoaikana Kolomnasta kehittyi huomattava teollisuuden, tieteen ja koulutuksen keskus. Vuonna 1960 siihen liitettiin Okan toisella rannalla sijaitseva Štšurovon kaupunki. 1960-luvun alusta lähtien rakennettiin laajoja kerrostalolähiöitä, jotka nykyään ovat lähes kokonaan korvanneet 1900-luvun alun puutaloalueet. Samaan aikaan kaupungin historiallisen keskustan kauppiastalojen annettiin rappeutua, ja vasta viime vuosina niitä on ryhdytty korjaamaan.


title: Kolomna

text: Vuodesta 2004 lähtien Kolomna on Moskovan alueeseen kuuluva itsehallinnollinen kaupunkipiirikunta ("gorodskoi okrug"). Se on myös sitä ympäröivän Kolomnan piirin hallinnollinen keskus kuulumatta kuitenkaan piirin yhteyteen.


title: Kolomna

text: Kaupungin päämies on vuonna 2003 valittu Valeri Šuvalov.


title: Kolomna

text: Kolomnasta on paikallisjunayhteys Moskovaan (Kazanin asema) ja Rjazaniin. Kaupungissa toimii useita rautatieasemia, joista tärkeimmät ovat Golutvinin henkilöliikenne- ja tavara-asema sekä rautatievarikko, Kolomnan henkilöliikenneasema sekä Štšurovon tavara-asema. Golutvinista haarautuu sivurata Ozjoryn kaupunkiin.


title: Kolomna

text: Kaupungin ohittaa Moskovasta Uralille kulkeva M5-valtatie. Golutvinissa sijaitsevalta linja-autoasemalta on bussiyhteys mm. Moskovaan, Rjazaniin ja Ozjoryin.


title: Kolomna

text: Kolomnassa on jokisatama, jonka kautta kuljetetaan hiekkaa ja rakennustarvikkeita. Okajoella on henkilöliikenteen laituri.


title: Kolomna

text: Kaupunkiliikenne perustuu toisen maailmansodan jälkeen rakennettuun laajaan raitiotieverkkoon. Kaupungin laajentumisen ja vanhentuneen kaluston takia osa sen tehtävistä on siirtynyt linja-auto- ja reittitaksiliikennettä hoitavalle Mostransavtolle.


title: Kolomna

text: Nykyään Kolomna on huomattava teollisuuskeskus. Kaupungissa toimii dieselveturitehdas, useita konepajoja, köysitehdas, Šurovon sementtitehdas sekä muuta rakennustarviketeollisuutta. Elintarviketeollisuus valmistaa leipää, jäätelöä, makaroneja, konditoriatuotteita ja hunajaa. Lisäksi kaupungissa on huonekalutehdas ja ompelimo.


title: Kolomna

text: Kolomna on yksi Moskovan alueen tieteen ja tekniikan keskuksista. Siellä toimii dieselveturien tieteellinen tutkimusinstituutti, maanparannusinstituutti sekä sotateollisuuden tutkimus- ja kehittelylaitoksia, joiden takia kaupunki oli 1990-luvun alkuun saakka suljettu ulkomaalaisilta. Kaupungissa on koneenrakennus- ja maatalousteknikumi, lääketieteellinen ja musiikkiopisto. Korkeakouluopetusta antavat pedagoginen instituutti, tykistökorkeakoulu sekä Moskovan avoimen yliopiston, Moskovan talous- ja oikeusakatemian ja Moskovan talous-, tilasto- ja atk-yliopiston osastot.


title: Kolomna

text:
Kolomnassa on yhteensä 420 rakennustaiteen muistomerkkiä, ja viime vuosina siitä on muodostunut suosittu matkailukohde.
Tärkein nähtävyys on vuosina 1525–1531 rakennettu Kolomnan kreml. Linnoituksesta on säilynyt pätkä tiilimuuria ja kuusi tornia. Kremlin alueella sijaitsee mm. vuosina 1672–1682 rakennettu Uspenskin katedraali, 1300-luvun kirkon perustuksille 1600-luvun alussa rakennettu Voskresenskaja-kirkko, joka on vuonna 1786 muutettu barokkityyliseksi, arkkipiispan residenssi (vuodesta 1801 lähtien Novogolutvinin luostari), johon kuuluu 1680-luvulla rakennettu barokkityylinen pyhän kolminaisuuden kirkko, Brusnenskin luostarin rakennukset (mm. Uspenskaja-kirkko vuodelta 1552).


title: Kolomna

text:
Kremlin esikaupungissa on 1600-luvun lopussa rakennettu Nikola Posadskin kirkko, barokkityylinen Nikitskaja-kirkko (1659), Bogojavlenskaja-kirkko (1680–1689), pyhän kolminaisuuden kirkko (1696) sekä lukuisia klassismia edustavia kirkkoja. Esikaupungin keskusaukion vieressä sijaitsee 1800-luvun alussa rakennettu empiretyylinen kauppahalli, jonka keskellä on vuonna 1756 rakennettu evankelista Johanneksen kirkko. Kymmenien kirkkojen lisäksi historialliselle keskustalle leimaa antavat monet 1700-luvun lopun ja 1800-luvun aatelis- ja kauppiastalot sekä puiset asuintalot.
Moskovajoen ja Okajoen yhtymäpaikan lähellä on Sergei Radonežilaisen noin vuonna 1374 perustama Starogolutvinin luostari. Kremliä vastapäätä Moskovajoen pohjoispuolella sijaitsee vuonna 1381 perustettu Bobrenevon luostari.


title: Kolomna

text: Kolomnassa toimii kotiseutumuseo, toisen maailmansodan tapahtumille omistettu museo sekä kirjallisuus- ja taidemuseo. Lisäksi kaupungissa on kaksi näyttelysalia.


title: Kolomna

text: Vuonna 2007 kaupungissa vietettiin Slaavilaisen kirjallisuuden ja kulttuurin päiviä, joita ennen korjattiin lukuisia kirkkoja ja muita rakennuksia. Vanhan Kolomnan ”suursiivouksen” yhteydessä menetettiin osa sen alkuperäisestä viehätyksestä. Historiallista maisemaa on muuttanut myös Kremlin viereen vuonna 2006 valmistunut valtava luisteluareena, jossa vuonna 2008 järjestettiin pikaluistelun Euroopan-mestaruuskisat.


title: Kostroma

text: Kostroma () on kaupunki Kostroman alueella Moskovasta koilliseen, Volgan ja Kostromajoen yhtymäkohdassa. Se kuuluu kultaisen renkaan kaupunkien joukkoon. Kaupungin asukasluku on 268 742 (2010).


title: Kostroma

text: Kaupunki on mainittu kronikassa 1213, mutta Juri Dolgoruki on saattanut perustaa sen jo puoli vuosisataa aiemmin. Mongolit ryöstivät sen 1238. Se oli myös ruhtinaiden pakopaikka vihollisen piirittäessä Moskovaa 1382, 1408 ja 1433. Vuonna 1375 kaupungin ryöstivät novgorodilaiset merirosvot ("uškuiniki"). 1500-luvulla kaupunki kasvoi merkittävästi Englannin kaupan ansiosta ja Boris Godunov antoi rakentaa Ipatijevskin luostarin kivestä. Kahteen kertaan kaupungin valtasivat puolalaiset ja siellä piileskellyt Mikael Romanov kruunattiin tsaariksi. Myöhemmät Romanovit pitivät kaupunkia erityisessä arvossa.


title: Kostroma

text: Kostroman ystävyyskaupunki Suomessa on Hyvinkää.


title: Marvel-universumin jumalat

text: Jumalat Marvel-universumissa perustuvat mytologisiin jumalpantheoneihin ja ne on jaettu eri ryhmittymiin (yleensä mytologisen taustansa mukaisesti). Nämä jumalat syntyivät, kun voimallinen Atum syntyi ja tuhosi demoneiksi muuttuneet Vanhat Jumalat. Puhdistustyönsä jälkeen Atum puhdisti Vanhojen Jumalien energian ja loi siitä uusien jumalien rodun.


title: Marvel-universumin jumalat

text: On myös olemassa joukko olentoja jotka väittävät olevansa jumalia, mutta heillä ei kuitenkaan ole tätä statusta. Jumaliin ei myöskään lasketa kosmisia olentoja kuten Galactusta vaikka hän onkin verrattomasti voimakkaampi kuin asgardilaiset.


title: Marvel-universumin jumalat

text: Vanhat Jumalat olivat myöhempien jumalien (kuten Asgardilaiset) ja demonien edeltäjiä. Chthon keskittyi mystisten energioiden tutkimiseen ja manipuloimiseen. Lopulta hänestä tuli maailman ensimmäinen paha velho (kts. amerikkalainen "Silver Surfer Annual" #2).


title: Marvel-universumin jumalat

text: Gaea taas omistautui kehittyvän elämän suojeluun.


title: Marvel-universumin jumalat

text: Set, Kuolleiden Jumala siitti useita hirviömäisiä jälkeläisiä, kuten Sligguthin ja Damballahin.


title: Marvel-universumin jumalat

text: Tajutessaan kykenevänsä lisäämään omia voimiaan syömällä muita jumalolentoja, Set surmasi joukoittain muita jumalia. Hän olikin ensimmäinen olento maapallolla, joka koskaan oli tappanut ketään. Imemällä itseensä jumaltoveriensa voimat, Set asetti toimintamallit myös muille jumalille, jotka Setin esimerkkiä noudattaen alkoivat tuhota toinen toisiaan. Mitä enemmän jumalat tappoivat, sitä enemmän he himoitsivat voimaa. Voimannälästä tuli lopulta tyydyttämätön.


title: Marvel-universumin jumalat

text: Useat tumeltuivat ja taistelivat keskenään vallanhimossaan. Voittoisat söivät hävinneet ja miljoonien vuosien kuluttua kaikki vanhat Jumalat (pois lukien Gaea) olivat kehittyneet julmiksi, piittaamattomiksi olennoiksi.


title: Marvel-universumin jumalat

text: Gaea alkoi pelätä maapallon hauraan kehittyvän elämän puolesta ja otti puolisokseen Demiurgin, jolle synnytti pojan, Atumin. Atum päätti ensitöikseen tuhota raivoavat sukulaisensa.


title: Marvel-universumin jumalat

text: Chthon kuitenkin näki ennalta uhan, jota Atum edusti ja kirjasi siksi kaiken oppimansa pimeän magian kirjaan ja piilotti sen maapallolle. Samanaikaisesti Demiurgi tuhosi pimeitä jumalia ja sulautti niiden voimat itseensä. Set ja Chthton välttivät tuhonsa pakenemalla toiseen ulottuvuuteen. Gaea oli siis ainoa alkuperäinen Vanha Jumala, joka jäi maapallolle. Lopulta hän antoi energiansa muuntua yhdeksi maapallon kanssa, jolloin hänestä alettiin käyttää nimitystä Äiti Maa.


title: Marvel-universumin jumalat

text: Atum vapautti energiat, jotka oli syönyt ja palasi Demiurgista alkuperäiseen muotoonsa. Tämän jälkeen hän muutti asumaan aurinkoon.


title: Marvel-universumin jumalat

text: Vuosituhansien kuluessa Demiurgin vapauttamat energiat alkoivat kerääntyä takaisin ja muodostaa uusia jumalia. Uusien jumalien kantaisiä oli kolme ja he olivat: Vanhojen Jumalien Set kuitenkin alkoi uuttaa psyykkistä energiaa dinosauruksista lisätäkseen näin omia voimiaan. Toimintansa myötä Set edesauttoi osaltaan dinosaurusten sukupuutoa.


title: Marvel-universumin jumalat

text: Gaea, elävien olentojen ruumiillistuma maapallolla tiesi, että dinosaurukset olivat joka tapauksessa evolutionistisessa umpikujassa ja antoi Setin jatkaa toimiaan. Set tajusi toimivansa Gaean hyväksi ja raivostui suunnattomasti. Hän käski dinosauruksia etsimään ja tuhoamaan kaikki nisäkkäät mitä nämä vain löytäisivät.


title: Marvel-universumin jumalat

text: Gaea sai tietää Setin suunnitelmasta ja kutsui Vanhan Jumalan Maahan. Set saapuikin valtaisan käärmeen hahmossa ja iski Gaeaa vastaan. Gaea kutsui poikansa Atumin suojelemaan itseään ja seuranneessa taistelussa Set menetti päänsä. Set ei kuitenkaan kuollut ja yhden pään tilalle kasvoikin kaksi (vrt. Hydra). Set ja Atum taistelivat vuosia. Useita luonnonmullistuksia koetteli maapalloa tänä aikana, joista jotkut aiheutuivat taistelijoiden titaanisista ponnisteluista (kuten dinosaurusten sukupuutto Marvel-universumissa).


title: Marvel-universumin jumalat

text: Gaea kuitenkin suojeli tuhojen aikana nisäkkäitä ja lopulta Setin oli pakko väsyneenä vetäytyä maapallolta ja koko tästä ulottuvuudesta. Taistelun aikana Set oli kasvattanut yhteensä seitsemän päätä korvatakseen taistelussa menettämänsä. Voimansa tyystin menettäneenä Set ei enää kyennyt palaamaan tähän ulottuvuuteen ilman apua. Atum palasi takaisin aurinkoon ja asunee siellä edelleenkin.


title: Marvel-universumin jumalat

text: Uusista jumalista Buri siitti alulleen monta uutta jumalpantheonia. Marvel-universumista löytyy myös suomalaisia jumalia, joiden ensiesiintyminen (oikeammin pelkkä maininta) tapahtui "Thor" (vol. I)-lehden numerossa 300 (1980). Kalevalaisten toimintapaikka on Kalevala ja Marvel on maininnut ainakin ylijumala Ukon (Akka rinnastettiin Gaeaan) ja Vammattaren. Vammatar on selkeästi puhtaasti pahansuopa henkiolento, mutta Ukko, joka istuu jumalten kanssa keskustelemassa pilvien keskellä, kuvataan pukeutuneena keltaiseen haarniskaan ja punaiseen viittaan. Hänellä on kädessään lyhyt sauva ja päässään kreikkalaistyyppinen hopliittien kypärä.


title: Marvel-universumin jumalat

text: Muutamat hahmot Marvel-universumissa ovat väittäneet olevansa jumalia tai heitä on erehdyksessä pidetty jumalina. Näitä ovat muiden muassa:


title: Sälen

text: Sälen on kylä, taajama sekä laaja tunturi- ja talviurheilualue Malung-Sälenin kunnassa Keski-Ruotsissa Taalainmaalla Norjan rajan tuntumassa. Se sijaitsee 65 kilometrin päässä luoteeseen Malungin keskustaajamasta. Tukholmaan on matkaa noin 420 kilometriä. Laaksossa Västerdalälven-joen rannalla sijaitsevassa Sälenin taajamassa on 652 asukasta (31.12.2010).


title: Sälen

text:
Sälen on Åren ohella Ruotsin ehkä tunnetuin ja suosituin laskettelualue. Sälenissä on runsaasti myös muita talviaktiviteettejä kuten laaja perinteisen hiihdon latuverkosto. Moottoriurheilua on tarjolla moottorikelkkailun ja mikroautoilun muodossa. Volvo tarjoaa yleisölle mahdollisuutta koeajaa autoja talvioloissa suljetulla rata-alueella.
Kaikentasoista majoitusta on tarjolla useita tuhansia vuodepaikkoja tuntureiden rinteillä, Sälenin taajamassa ja kauempana alueella.


title: Sälen

text: Sälenin tuntureilla ovat laskettelukeskukset Lindvallen, Hundfjället, Högfjället ja Tandådalen. Varsinaisten Sälen-tuntureiden eteläpuolella on Kläppen ja pohjoispuolella Stöten. Alueella on kaikkiaan toistasataa rinnettä ja noin sata hissiä.


title: Sälen

text: Sälenissä on keväisin hiihdettävän Vaasahiihto-maratonhiihdon lähtöpaikka. Päätepiste on 90 kilometrin päässä sijaitsevassa Taalainmaan Morassa. Vasahiihto järjestettiin ensimmäisen kerran 1922.


title: Sälen

text: Tunturiylängöllä sijaitseva pienlentokenttä tarjoaa hyvät mahdollisuudet muun muassa purjelentoon.


title: Sälen

text: Sälen löydettiin matkailukohteena 1920-luvulla, jolloin sinne rakennettiin rautatie. Ensimmäinen hiihtohissi tuntureille valmistui 1949. Sitä ennen kuljettiin hevosilla ja reillä.


title: Sälen

text: Nimi Sälen ("hylje" yleisruotsissa) tulee sanasta "säl" tai "sel", joka tarkoittaa malunginmurteella eläinsuojaa.


title: Maustekurkku

text: Maustekurkut ovat etikka- ja mausteliemeen säilöttyjä avomaankurkkuja. Maustekurkkuja käytetään mm. voileivän päällisenä ja kurkkusalaatin aineksena.


title: Maustekurkku

text: Avomaankurkut pestään ja ladotaan kokonaisina tai siivutettuina puhtaaseen lasipurkkiin. Kattilassa keitetään liemi, joka valmistetaan vedestä, etikasta, sokerista, suolasta sekä mausteista kuten sinapinsiemenistä, kokonaisista mustapippureista, mustaherukan lehdistä ja tillin kukinnoista. Kiehautettu liemi kaadetaan kurkkujen päälle niin, että ne peittyvät. Kansi suljetaan tiiviisti, ja jäähdytyksen jälkeen purkkia säilytetään viileässä.


title: Maustekurkku

text: Kurkkuja voidaan säilöä etikkasäilönnän lisäksi myös maitohappokäymisellä tai suolaliemessä, jolloin niitä kutsutaan suolakurkuiksi.


title: Ivanovo

text: Ivanovo () on Ivanovon alueen pääkaupunki Venäjällä. Sen asukasluku on 408 330 (2010).


title: Ivanovo

text:
Ivanovon kylä tunnetaan kirjallisissa lähteissä vuodesta 1561. Kaupunki perustettiin 1871 liittämällä Ivanovon kylä Voznesenskin posadiin. Vuoteen 1932 kaupungin nimi oli Ivanovo-Voznesensk. Ivanovo kuuluu kultaisen renkaan historiallisiin kaupunkeihin Moskovan koillispuolella.
1800-luvun alussa Ivanovo kilpaili myös Venäjään kuuluneen Puolan Łódźin kanssa Euroopan tekstiiliteollisuuden keskuksen asemasta. Työväen olojen vuoksi lakot olivat yleisiä ja yksi johtikin vuoden 1905 vallankumoukseen. Samana vuonna Ivanovossa perustettiin ensimmäinen työläisten neuvosto.


title: Ivanovo

text: Ivanovossa on vuonna 1918 perustettu Ivanovon kemianteknologian valtionyliopisto (ИГХТУ; ISUCT).


title: Ivanovo

text: Neuvostoliiton kaaduttua tekstiiliteollisuus väheni huomattavasti sen jouduttuaan kilpailemaan ulkomaisten yritysten kanssa joka johti vakaviin taloudellisiin ongelmiin alueella.


title: Marvel-universumin demonit

text: Demonit Marvel-universumissa perustuvat mytologioissakin esiintyviin demoneihin. Kaikki Marvel-kustantamon sarjakuvissa esiintyvät demonit omaavat vaihtelevan kyvyn hallita maagisia voimia ja suuntautuvat useimmiten pimeyden palvontaan.


title: Marvel-universumin demonit

text: Aikana, jolloin ensimmäinen yksisoluinen olento kehittyi maapallolla, mahtava jumalolento Demiurgi saavutti tietoisuutensa Maan biosfäärissä. Elämälle otollisten olosuhteiden alkaessa kehittyä, myös Demiurgi sai alkunsa. Tuntiessaan halun tiedostaa itsensä, olento jakoi itsensä lukemattomiksi aspekteiksi, joista jokainen janosi tietoisuutta ja jakoi itsensä uusiksi olennoiksi: ja monia muita. Heidät opittiin tuntemaan Vanhoina Jumalina.


title: Marvel-universumin demonit

text: Vanhat Jumalat olivat siis myöhempien jumalien (kuten Asgardilaiset) ja demonien edeltäjiä. Chthon omisti itsensä mystisten energioiden tutkimiseen ja manipuloimiseen. Lopulta hänestä tuli maailman ensimmäinen paha velho.


title: Marvel-universumin demonit

text: Gaea taas omisti itsensä kehittyvän elämän suojelijaksi.


title: Marvel-universumin demonit

text: Set, Kuolleiden Jumala siitti useita hirviömäisiä jälkeläisiä, kuten Sligguthin ja Damballahin.


title: Marvel-universumin demonit

text: Tajutessaan kykenevänsä lisäämään omia voimiaan syömällä muita jumalolentoja, Set surmasi joukoittain muita jumalia. Hän olikin ensimmäinen olento maapallolla, joka koskaan oli tappanut ketään. Imemällä itseensä jumaltoveriensa voimat, Set asetti toimintamallit myös muille jumalille, jotka Setin esimerkkiä noudattaen alkoivat tuhota toinen toisiaan. Mitä enemmän jumalat tappoivat, sitä enemmän he himoitsivat voimaa. Voimannälästä tuli lopulta tyydyttämätön.


title: Marvel-universumin demonit

text: Useat korrputoituivat ja taistelivat keskenään vallanhimossaan. Voittoisat söivät hävinneet ja miljoonien vuosien kuluttua kaikki vanhat Jumalat (pois lukien Gaea) olivat kehittyneet julmiksi, piittaamattomiksi olennoiksi.


title: Marvel-universumin demonit

text: Gaea alkoi pelätä maapallon hauraan kehittyvän elämän puolesta ja otti puolisokseen Demiurgin, jolle synnytti pojan, Atumin. Atum päätti ensitöikseen tuhota raivoavat sukulaisensa.


title: Marvel-universumin demonit

text: Chthon kuitenkin näki ennalta uhan, jota Atum edusti ja kirjasi siksi kaiken oppimansa pimeän magian kirjaan ja piilotti sen maapallolle. Samanaikaisesti Demiurgi tuhosi pimeitä jumalia ja sulautti niiden voimat itseensä. Ne, joita hän ei saanut tuhottua, pakenivat toisiin ulottuvuuksiin.


title: Marvel-universumin demonit

text: Chthon, aistiessaan loppunsa lähenevän, teki loitsun jonka ansiosta hän kykeni pakenemaan toiseen ulottuvuuteen. Ennen lähtöään Chthon kuitenkin jätti pergamentin johon hänen tietonsa mystisistä asioista oli kirjattu.


title: Marvel-universumin demonit

text: Set, tajutessaan mitä Chthon oli tehnyt, kopioi loitsun ja pakeni itsekin pois todellisuudestamme. Gaea oli siis ainoa alkuperäinen Vanha Jumala, joka jäi maapallolle. Lopulta hän antoi energiansa muuntua yhdeksi maapallon kanssa, jolloin hänestä alettiin käyttää nimitystä Äiti Maa.


title: Marvel-universumin demonit

text: Demiurgi vapautti energiat, joita hän oli syönyt ja palasi Atumin alkuperäiseen muotoon. Tämän jälkeen hän muutti asumaan aurinkoon.


title: Marvel-universumin demonit

text: Vuosituhansien kuluessa Demiurgin vapauttamat energiat alkoivat kerääntyä takaisin ja muodostaa uusia jumalia. Uusien jumalien kantaisiä oli kolme ja he olivat: Vanhojen Jumalien Set kuitenkin alkoi uuttaa psyykkistä energiaa dinosauruksista lisätäkseen näin omia voimiaan. Toimintansa myötä Set auttoi osaltaan dinosaurusten sukupuutossa.


title: Marvel-universumin demonit

text: Gaea, elävien olentojen ruumiillistuma maapallolla tiesi, että dinosaurukset olivat joka tapauksessa evolutionistisessa umpikujassa ja antoi Setin jatkaa toimiaan. Set tajusi toimivansa Gaean hyväksi ja raivostui suunnattomasti. Hän käski dinosauruksia etsimään ja tuhoamaan kaikki nisäkkäät mitä nämä vain löytäisivät.


title: Marvel-universumin demonit

text: Gaea sai tietää Setin suunnitelmasta ja kutsui Vanhan Jumalan Maahan. Set saapuikin valtaisan käärmeen hahmossa ja iski Gaeaa vastaan. Gaea kutsui poikansa Atumin suojelemaan itseään ja seuranneessa taistelussa Set menetti päänsä. Set ei kuitenkaan kuollut ja yhden pään tilalle kasvoikin kaksi (vrt. Hydra). Set ja Atum taistelivat vuosia. Useita luonnonmullistuksia koetteli maapalloa tänä aikana, joista jotkut aiheutuivat taistelijoiden titaanisista ponnisteluista (kuten dinosaurusten sukupuutto Marvel-universumissa).


title: Marvel-universumin demonit

text: Gaea kuitenkin suojeli tuhojen aikana nisäkkäitä ja lopulta Set oli pakotettu väsyneenä vetäytymään maapallolta ja koko tästä ulottuvuudesta. Taistelun aikana Set oli kasvattanut yhteensä seitsemän päätä korvatakseen taistelussa menettämänsä. Voimansa tyystin menettäneenä Set ei enää kyennyt palaamaan tähän ulottuvuuteen ilman apua. Atum palasi takaisin aurinkoon ja asunee siellä edelleenkin.


title: Brant Bjork

text: Brant Bjork (s. 19. maaliskuuta 1973) on yhdysvaltalainen rumpali, tuottaja, kitaristi ja laulaja. Hän tuli tunnetuksi Kyuss-yhtyeen rumpalina. Hän oli yhtyeessä myös tärkeä kappaleiden tekijä.


title: Brant Bjork

text: Bjork on kotoisin Palm Desertistä, Kaliforniasta. High schoolissa hän tapasi paikallisen Josh Hommen ja perusti tämän kanssa yhtyeen yhdessä John Garcian ja Chris Cockrellin kanssa. Kokoonpanon alkuperäinen nimi oli ”Sons of Kyuss”, mutta se muutettiin myöhemmin pelkäksi Kyussiksi. Myöhemmin Nick Oliveri korvasi Chris Cockrellin basistina. Kyuss sai levytyssopimuksen Elektra Recordsilta ja siitä tuli näin ollen ensimmäinen kansainvälistä kuuluisuutta saanut stoner rock -yhtye. Kyussin toinen studioalbumi "Blues for the Red Sun" julkaistiin vuonna 1992. Albumia pidetään usein Kyussin parhaana. Bjork näytti albumilla laulunkirjoitustaitonsa kirjoittamalla muun muassa kappaleet ”Green Machine” ja ”50 Million Year Trip (Downside Up)”. Vuonna 1993 Bjork jätti Kyussin "(Welcome to) Sky Valley" -albumin julkaisun jälkeen, koska ei pitänyt Kyussissa soittamista enää hauskana.


title: Brant Bjork

text: Vuonna 1994 Bjork tuotti Fu Manchun debyyttialbumin "No One Rides for Free". Fu Manchun seuraavalla studioalbumilla "The Action is Go" vuonna 1997 Bjork otti paikan uutena rumpalina. Bjork teki Fu Manchun kanssa vielä kolme studioalbumia: "Eatin’ Dust", "King of the Road" ja "California Crossing". Viiden albumin jälkeen Bjork jätti Fu Manchun, koska yhtyeellä oli liian kiireinen aikataulu.


title: Brant Bjork

text: Fu Manchun vuosina Bjork aloitti itsenäisen levy-yhtiön, El Caminon, joka nykyään tunnetaan nimellä Duna Records.


title: Brant Bjork

text: Vuosina 1997 ja 1999 Bjork lyöttäytyi jälleen yhteen Josh Hommen kanssa The Desert Sessionsissa. He myös äänittivät Nick Oliverin kanssa raitoja Mondo Generatorin albumeille "Cocaine Rodeo" ja "A Drug Problem That Never Existed". Vuonna 2000 Bjork perusti yhtyeen nimeltä Che, jonka ainoaksi albumiksi jäi "The Sounds of Liberation".


title: Brant Bjork

text: Bjork julkaisi ensimmäisen sooloalbuminsa, "Jalamantan", vuonna 2000 Man's Ruin -levymerkin alla. Albumi uudelleenjulkaistiin vuonna 2003 Bjorkin levy-yhtiön Duna Recordsin kautta. Albumin juuret ja inspiraatio tulivat paljolti Yawning Man -yhtyeeltä, joka oli inspiroinut Bjorkia jo hänen Kyussin-aikoinaan. Albumi sai paljon arvostusta ja sillä näkyi Bjorkin kyky kirjoittaa ja tuottaa omia kappaleitaan.


title: Brant Bjork

text: Bjork julkaisi kolme studioalbumia lisää, jokaisella omanlaisensa retrospektiivinen tunnelmansa. Vuonna 2002 Bjork julkaisi albumin nimellä "Brant Bjork & the Operators". Vuonna 2003 hän julkaisi albumin "Keep Your Cool", joka oli askel poispäin "The Operatorsin" erikoisemmista melodioista. Vuonna 2004 hän julkaisi osittain akustisen albumin "Local Angel" .


title: Brant Bjork

text: Vuonna 2004 Bjork kiersi Eurooppaa ja Yhdysvaltoja nimellä ”Brant Bjork and the Bros”. Kokoonpanossa oli mukana Dylan Roche (basso), Michael Peffer (rummut) ja Cortex (kitara). Vuonna 2005 Brant Bjork and the Bros. vetäytyi studioon ja nauhoitti Bjorkin viidennen albumin "Saved By Magic". Se julkaistiin 1. elokuuta 2005 ja se sisältää kaksi CD:tä. Albumin musiikillinen tyyli on sekoitus "Jalamantaa" ja Chen "The Sounds of Liberationia". Brant Bjork and the Bros. on toiminut lämmittelijänä muun muassa Danko Jonesille ja Dick Dalelle. Nykyään he jatkavat kiertämistä, uuden materiaalin kirjoittamista ja jammailua.


title: Marks

text: Marks () on kaupunki Saratovin alueella Venäjällä, Volgan itärannalla, noin 60 km koilliseen Saratovista. Sen asukasluku on 31 531 (2010).


title: Marks

text: Kaupunki perustettiin 1767 saksalaisena siirtokuntana nimellä "Baronsk" (Баронск). Pian se nimettiin "Jekaterinenštadt"iksi (, "Jekaterinograd") Katariina Suuren mukaan. Vuonna 1918 siitä tuli kaupunki. Vuonna 1920 se nimettiin "Marksštadt"iksi Karl Marxin mukaan. Vuonna 1941 nimestä siivottiin saksalainen "štadt" () ja nimeksi jäi Marks.


title: Viljaruuvi

text: Viljaruuvi on ruuvin muotoinen kone, jolla valmiiksi kuivattua ja puitua viljaa nostetaan esimerkiksi torniin eli viljasiiloon. Sieltä se siirtyy yleensä viljanostajalle tai tarvittaessa rehuksi.


title: Akademgorodok

text: Akademgorodok () on venäläisen tiedekaupungin (naukograd) erityisaseman saanut alue Novosibirskin 138 000 asukkaan (2014) Sovjetskin piirissä, Novosibirskin alueella Etelä-Siperiassa. Tämä Novosibirskin usean korkeakoulun ja tutkimuskeskuksen yhteinen tiedekampus sijaitsee noin 20 kilometriä Novosibirskin keskustasta eteläkaakkoon, lähellä Obiin padotun Novosibirskin tekojärven koillisrantaa, keskellä koivu- ja mäntymetsää.


title: Akademgorodok

text: Novosibirskin Akademgorodokin perusti 1950-luvulla Neuvostoliiton tiedeakatemian akateemikko Mihail Lavrentjevin, akatemian Siperian osaston johtajan johdolla. Akademgorodokissa on Novosibirskin valtionyliopisto, 35 tutkimuskeskusta, maatalousakatemia, lääketieteellinen akatemia, asuinrakennukset ja kaupungin tavallinen infrastruktuuri. Vapaa-ajankeskuksessa, Tiedemiesten talossa ("Dom Utšjonyh") on 10 000 niteen kirjasto.


title: Akademgorodok

text: Neuvostoliiton aikoina 1961–1991 Novosibirskin Akademgorodok oli etuoikeutettu yhteisö, jonka asukkaille taattiin tiettyjä ruokatavaroita, joita ei muualla ollut helposti saatavilla. Tohtoriksi väitelleet pääsivät käsiksi edelleen vielä laajempaan valikoimaan. Tiedeakatemian jäsenet saivat asua huviloissa, kun muut asuivat yhdeksän- ja viisikerroksisissa kerrostaloissa.


title: Kuusenpunikkitatti

text: Kuusenpunikkitatti ("Leccinum piceinum") on punikkitattilaji. Sitä tavataan taigalla kuusen seuralaisena. Se muistuttaa paljon koivunpunikkitattia ja männynpunikkitattia sikäli, että se on kookkaanpuoleinen, punalakkinen ja sen jalassa on mustaksi kääntyvä suomupeite. Toisaalta sen väritys on paljon esimerkkilajeja ruskeampi ja myös paistettaessa siitä tulee tumman punertavaa, kun vertailulajeilla väri menee varsin mustaksi.


title: Kuusenpunikkitatti

text: Kuusenpunikkitatti on mainio ruokasieni.


title: Uinen

text: Uinen on fiktiivinen hahmo J.R.R. Tolkienin kirjasta Silmarillion. Uinen on Ossën puoliso. Hän on Maiar-henki, joka tunnetaan myös Merten Valtiattarena. Nimi on mahdollisesti yksi Tolkienin lainoista suomen kielestä. 'Uinen' on yksikön ensimmäisen persoonan potentiaalimuoto verbistä 'uida'.


title: Ilmarë

text: Ilmarë on fiktiivinen henkilö J. R. R. Tolkienin kirjassa "Silmarillion", jossa hänet mainitaan Vardan palvelijattarena. Hänen nimensä tarkoittaa Tolkienin tarinoissa esiintyvällä haltiakielellä "tähtivalo" (vapaa suomennos). Kalevalastakin vaikutteita saanut Tolkien, joka tunsi hyvin eri maiden mytologioita, otti Ilmarën-nimen mahdollisesti Kalevalan Ilmariselta tai Ilmattarelta.


title: Ilmarë

text: Silmarillionissa Ilmarë esiintyy vain toisessa osassa, joka on nimeltään "Valaquenta". Ilmarë kuuluu maiariin, mutta hänen alkuperästään ei olla täysin varmoja. "Silmarillionin" luoman kuvan mukaan hän syntyi kuten muutkin maiar, mutta "Keskeneräisten tarujen kirja" antaa kuvan siitä, että hän olisi Manwën ja Vardan tytär. "Keskeneräisten tarujen kirja" kuitenkin on paikoin ristiriidassa Tolkienin muiden teosten kanssa, minkä vuoksi sitä ei voida pitää täysin luotettavana tietoteoksena Keski-Maasta.


title: Salmar

text: Salmar on fiktiivinen henkilö J. R. R. Tolkienin kirjasta Silmarillion. Siinä hänen mainitaan asettuvan Ulmon kanssa Ardaan. Hän on Ulmon suurien torvien tekijä (ulumuri).


title: Salmar

text: Silmarillionin asiahakemistossa Salmarin sanotaan olevan maia, mutta varmaa ei ole, onko merkintä J. R. R. Tolkienin oma vai hänen poikansa Christopherin. Koska muualla ei mainita Salmarin olevan maia, niin on todennäköistä, että Salmar oli Ulmon kumppani ja asettui tämän kanssa Ardan, mutta häntä ei kuitenkaan luokiteltu valariksi. Salmar oli Ulmon suurien torvien ("Ulumúri") tekijä.


title: Pikanäppäin

text: Pikanäppäin on näppäin tai näppäinyhdistelmä, jolla käyttäjä voi toteuttaa tietyn käyttöliittymän toiminnon käyttämättä valikkoa. Useissa Windows-ohjelmissa käyttäjä voi esimerkiksi tallentaa tiedot käyttämällä näppäinyhdistelmää Ctrl+S.


title: Neurofilosofia

text: Neurofilosofia on neurotiedettä ja filosofiaa yhdistävä tutkimusala. Ala jakautuu yleensä menetelmällisesti kahtia. Ensiksi alalla pyritään ratkaisemaan mielenfilosofian käsitteellisiä ongelmia neurotieteiden antaman kokemusperäisen tiedon perusteella (neurofilosofia). Toiseksi pyritään selventämään neurotieteen tuloksia käyttämällä tieteenfilosofian käsitteitä ja menetelmiä (neurotieteen filosofia).


title: Neurofilosofia

text: Filosofit Patricia Churchland ja Paul Churchland ovat tuoneet neurofilosofialle laajalti julkisuutta. He edustavat neurofilosofian kumpaakin menetelmällistä puolta.


title: Neurofilosofia

text: Neurofilosofia tutkii neurotieteen tutkimustulosten merkityksiä mielenfilosofialle ja soveltaa näin tuloksia mielenfilosofian klassisiin ongelmiin, kuten mieli–ruumis-ongelma. Alan tunnetuimpia edustajia ovat Daniel Dennett ja David Chalmers.


title: Neurofilosofia

text: Neurofilosofian keskeisiä ajatuksia on, että mielen toiminta on aivotoimintaa, ja että aivojen ymmärtäminen on välttämätöntä mielen ymmärtämiseksi. Neurofilosofien mukaan sellaiset asiat kuten ajattelu, päättely, tietoisuus, muisti, oppiminen ja uskomukset tullaan lopulta selittämään neuronien, synapsien ja muiden aivojen toimintaan ja rakenteeseen liittyvien yksityiskohtien avulla. Tästä syystä myös filosofien on oltava perillä neurotieteiden tutkimustuloksista.


title: Neurofilosofia

text: Monet mielen toimintaan liittyvät asiat, kuten tietoisuus, ovat olleet kauan filosofien yksinoikeutena. Eräs syy on se, että aivojen toimintaa on vaikea tutkia. Neurofilosofia perustuu neurotieteiden edistykseen erityisesti viimeisen sadan vuoden aikana. Neuronit löydettiin 1837, kun Jan Evangelista Purkyně löysi niin kutsutut Purkinjen solut. Varsinaisesti neuronit opittiin erottamaan 1800-luvun jälkimmäisellä puoliskolla Otto Friedrich Karl Deitersin ja Camillo Golgin töiden ansiosta. Neuroneita pystyttiin eristämään ja niiden toimintaa päästiin tutkimaan vasta 1900-luvulla. Neuronien havaittiin viestivän keskenään sähköisesti. Tämän jälkeen oli mahdollista kysyä, miten tämä viestintä liittyy mielen toimintoihin.


title: Neurofilosofia

text: Neurotieteiden edistymisen seurauksena dualistisen mielenfilosofian hyväksyminen on tullut yhä hankalammaksi, ja mielenfilosofian painopiste on kääntynyt fysikalistiseen (materialistiseen) suuntaan. Varhaiset fysikalistiset teoriat, kuten tyyppi-identiteettiteoria, eivät kuitenkaan hyödyntäneet neurotieteiden tutkimustuloksia kovinkaan laajalti, koska neurotieteellinen tutkimus oli vasta orastamassa. Eräs ensimmäisiä filosofeja, joka sovelsi neurotieteiden tutkimustuloksia tyyppi-identiteettiteorian kehittämiseen, oli Barbara Von Eckardt-Klein.


title: Neurofilosofia

text: Funktionalismin ansiosta mielenfilosofia otti jopa etäisyyttä neurotieteisiin: tavoitteena oli mielen toiminnan kuvaus, joka oli riippumaton toteutuksesta (monitoteutuvuus). Tällöin yhden toteutuksen, kuten aivojen, yksityiskohtainenkaan tunteminen ei auttanut itse mielen luonteeseen liittyvän ongelman ratkaisemissa. Samoihin aikoihin, 1970-luvulla, neurotieteet ja psykologia suuntautuivat ennen kaikkea kognition tutkimiseen (kognitivismi). Neurotieteiden edistymisestä huolimatta vaikutukset mielenfilosofiaan olivat edelleen pienet, koska suuri osa kognitivisteista oli myös funktionalisteja.


title: Neurofilosofia

text: Käännekohtana voidaan pitää Patricia Churchlandin teosta "Neurophilosophy" (1986). Churchlandin tavoitteena oli esitellä neurotiedettä filosofeille ja filosofiaa neurotieteilijöille, ja hänen keskeinen väitteensä oli, ettei mikään ole niin oleellista mielenfilosofian kannalta kuin empiirinen tutkimus siitä, kuinka aivot toimivat. Samalla Churchland pyrki vastaamaan kolmeen kysymykseen: kuinka voidaan kehittää vaihtoehto loogisen empirismin teorioiden väliselle reduktiolle, ja kuinka neurofilosofia voi vastata toisaalta ominaisuusdualistisiin näkemyksiin subjektiivisuudesta ja kvalioista, ja toisaalta ei-reduktionistisiin ajatuksiin monitoteutuvuudesta.


title: Neurofilosofia

text: Neurotieteen filosofian tavoitteena on aivotutkimuksen käsitteellinen selvennys. Tässä mielessä se on tieteenfilosofian osa. Alan edustajiin kuuluvat muun muassa Valerie Hardcastle ja William Bechtel.


title: Luettelo Nintendon pelihahmoista

text: Nintendon videopeleissä esiintyviä hahmoja.


title: Uskonto Neuvostoliitossa

text: Tämä artikkeli käsittelee uskontoa Neuvostoliitossa eli noin vuosina 1922-1991.


title: Uskonto Neuvostoliitossa

text: Vuoden 1917 vallankumouksen jälkeen Neuvostoliiton johtaja V. I. Lenin erotti kirkon valtiosta ja koulun kirkosta. Perustuslailla säädettiin, että maassa vallitsee uskonnonvapaus ja ateistisen propagandan vapaus.


title: Uskonto Neuvostoliitossa

text: Neuvostoliitossa uskontokuntien kannattajamääriä ei tilastoitu, mutta ylivoimaisesti suurin uskonto oli ortodoksinen kirkko. Suurin osa isovenäläisistä oli ortodokseja, mutta aivan maan länsiosissa asui myös katolisia, etenkin Liettuassa ja Ukrainassa. Toiseksi suurin uskontokunta oli islam, jonka kannattajia oli varsinkin Turkestanin alueen neuvostotasavalloissa, Kaukasiassa ja myös Tatarstanin autonomisessa tasavallassa. Neuvostoliiton alueella oli myös muihin kristillisiin kirkkoihin kuuluvia henkilöitä kuten luterilaisia, joita oli lähinnä Virossa ja Latviassa sekä Suomen rajan lähellä Inkerinmaalla.


title: Uskonto Neuvostoliitossa

text: Aluksi bolševikit suhtautuivat uskontoon harmittomana taikauskona, joka vähitellen tieteen edetessä tulisi häviämään. Vuonna 1921 suhtautuminen kuitenkin muuttui ja puolue omaksui uuden ”taistelevan ateismin” ja ”taistelevan materialismin” periaatteet, joiden perusteella aloitettiin laaja uskonnonvastainen propagandakampanja. Jumalattomien liitto (myöhemmin Taistelevien jumalattomien liitto) suoritti ateismin levitystyötä.


title: Uskonto Neuvostoliitossa

text: NKP:n keskuskomitea joutui kuitenkin vuonna 1929 toteamaan, ettei uskonnonvastainen propagandan levittäminen ollut tuottanut toivottua lopputulosta ja että uskonnonvastainen toimintaohjelma tuli uudistaa. Tämän jälkeen Neuvostoliitossa alkoi laajamittainen uskontojen vainoaminen. Valtaosa eri uskontojen papistosta joko lähetettiin vankileireille, teloitettiin tai joutui pakenemaan maasta. Kaikki löyhästi määritelty ”uskonnollinen propaganda” kiellettiin, mukaan lukien raamattupiirit, uskonnolliset nuoriso- ja naisjärjestöt sekä uskontokuntien ylläpitämät kirjastot ja lukusalit. Saman aikaisesti annettu uusi laki edisti uskonnonvastaisen propagandan levittämistä. Keskuskomitea perusti myös niin kutsutun ”kulttikomitean” uskonnon hävittämisen hallintaa varten. Varsinainen opetustyö annettiin Jumalattomien liiton vastuulle. Valtion keskuspropagandakoneisto tuotti aineistoa, jota oli määrä käyttää liiton säännöllisissä kokouksissa maan jokaisessa kylässä, tehtaassa ja toimistossa. Vuonna 1940 näitä luentotilaisuuksia pidettiin 239 000 kappaletta arvioidulle 11 miljoonan ihmisen yhteenlasketulle yleisölle.


title: Uskonto Neuvostoliitossa

text: Vuoden 1937 väestönlaskennan tuloksien perusteella 57 % neuvostoliittolaisista kuitenkin edelleen luokitteli itsensä uskovaisiksi. Tuloksen johdosta Stalin toimeenpani Jumalattomien liitossa käyntiin laajat puhdistukset liian hitaan uskonnon hävittämisen vuoksi. Toisen maailmansodan aikana erityisesti ortodoksinen kirkko otettiin mukaan Saksan vastaiseen sotaponnistukseen, ja uskontojen vaino laimeni. Vaikka jonkin verran kirkkoja avattiin uudelleen, ei valtion uskonnonvastainen asenne ratkaisevasti muuttunut. Syyskuussa 1944 keskuskomitea vaati uskonnonvastaisen ”tieteellis-koulutuksellisen” propagandakampanjan tehostamista, ja vuonna 1948 joukko jumalan olemassaolosta keskustelleita opiskelijoita pidätettiin ”marxismi-leninismille vihamielisen arvostelun esittämisestä”.


title: Karl Marx ja uskonto

text: Karl Marx oli sitä mieltä, että uskonto on haitallista ihmiskunnalle. Hänen mukaansa se estää alistettuja ihmisiä etsimästä ratkaisua ongelmiinsa, sillä uskonto lupaa uskovaisten saavan palkinnon tuonpuoleisessa elämässä. Marx oli myös sitä mieltä, että uskovaisuus on vastaus vieraantumiseen tai aineelliseen puutteeseen, eikä sitä voida poistaa ennen kuin ihmisten elämä on vapautettu, jolloin uskonto tulee kuolemaan luonnollista tietä.


title: Karl Marx ja uskonto

text: Uskonto on Marxin mukaan hallitsevan luokan käyttämä väline, jonka kautta ihmiset voivat hetkellisesti saada lievitystä kärsimyksiinsä kokemalla uskonnollisia kokemuksia. Hallitsevan luokan edun mukaista on edistää käsitystä, jonka mukaan ihmisten nykyinen kärsimys tulee johtamaan ikuiseen onneen. Niin kauan kuin kansa uskoo, se ei yritä aidosti ymmärtää ja voittaa kärsimystensä todellista lähdettä, mikä Marxin mielestä oli riistävä talousjärjestelmä.


title: Karl Marx ja uskonto

text: Marxin mukaan uskonto on kansan oopiumia koskaMarx näki siis uskonnon todellisuuspakona eli eskapismina.


title: Karl Marx ja uskonto

text: Ludwig Feuerbach väitti, että ihminen palvoo jumalassa omaa itseään. Karl Marx kehitti edelleen Feuerbachin ajatuksia. Marxin mukaan uskonnossa on kyse yhteisön virheellisestä tajunnasta.


title: Karl Marx ja uskonto

text: Karl Marxin kanta työväenliikkeen ja uskonnon suhteista oli selvä. Marxin mielestä uskonto on työväenliikkeelle vahingollinen ilmiö.


title: Karl Marx ja uskonto

text: Marxin luonnehdinta uskonnosta kansan oopiumina ja käsitys yhteiskunnallisten olosuhteiden merkityksestä on ollut nykyisinkin esillä pohdittaessa syitä uskontojen kannatukselle.


title: Kierikkala

text: Kierikkala on Kotkan kaupunginosa Kolkansaaren pohjoisosassa Kymijoen Korkeakoskenhaaran varrella. Kaupunginosa on omakotitaloaluetta, joka rajoittuu lännessä Kotkan rataan, pohjoisessa ja idässä Korkeakoskenhaaraan ja etelässä Äijönvuoren alueeseen. Kierikkalassa toimii Karhulan VPK.


title: Kierikkala

text: Kuninkaantien varrella Korkeakosken länsipuolella sijaitseva Kierikkala oli Kymin pitäjän merkittäviä kyliä, jonne oli kerääntynyt monia käsityöläisammattilaisia. Kierikkalan kylää kutsuttiin jopa kaupungiksi. 1940-luvulla Kierikkalan ja Kalliokosken kaupunginosien välissä olevalle Äijönvuorelle rakennettiin IVAKin (ilmavalvonta-aluekeskus) luolat osaksi Kymijoki-linjaa. Kierikkala kuului Kymin kuntaan vuoteen 1950 saakka ja Karhulan kauppalaan vuosina 1951–1976.


title: Crash Bandicoot 2: Cortex Strikes Back

text: Crash Bandicoot 2: Cortex Strikes Back on Naughty Dogin kehittämä tasohyppelypeli, joka julkaistiin PlayStationille vuonna 1997. Peli on jatko-osa vuonna 1996 julkaistulle "Crash Bandicootille". Pelissä edetään keräämällä radoilta kristalleja. Tasoilla on myös erilaisia jalokiviä, joita voi kerätä erilaisin tavoin.


title: Crash Bandicoot 2: Cortex Strikes Back

text: Peliä on myyty yli kolme ja puoli miljoonaa kappaletta.


title: Crash Bandicoot 2: Cortex Strikes Back

text: Peli alkaa siitä, mihin edellinen päättyi. Crashin arkkivihollinen, Neo Cortex, tipahtaa ilmalaivansa päältä. Hän päätyy luolaan, josta hän löytää kristalleja.


title: Crash Bandicoot 2: Cortex Strikes Back

text: Vuoden päästä Cortex on tehnyt liiton N. Gin -nimisen tiedemiehen kanssa. He ovat todenneet, että kristallit eivät ole tavallisia – ne ovat voimakristalleja.


title: Crash Bandicoot 2: Cortex Strikes Back

text: Cortex ja N. Gin rakentavat uuden Cortex Vortexin, jolla vallata maailma, mutta Cortexin löytämän kristallin lisäksi tarvitaan vielä 25 kristallia, jotta se toimisi täydellä teholla. Crash on lomalla, kun hänen siskonsa Coco Bandicootin tietokoneesta loppuu akku. Crash lähtee hakemaan uutta, mutta siirtyykin teleportin kautta Cortexin kehittämälle siirtoalueelle. Cortex huijaa Crashia etsimään kristallit erilaisilta radoilta. Aina viisi kristallia löydettyään hän joutuu kohtaaman siirtymähuonetta hallitsevan pomon.


title: Crash Bandicoot 2: Cortex Strikes Back

text: Tässä seikkailussa nähdään ensimmäistä kertaa Crashin sisko Coco Bandicoot. Myös TNT-pommien rinnalle mukaan tulevat NITRO:t, jotka räjähtävät heti, kun niihin koskee. Myös NITRO:t lasketaan rikottuihin laatikoihin, mutta (yleensä) maalin lähellä on vihreä !-laatikko, joka räjäyttää tason kaikki NITRO-laatikot. Tässä pelissä myös käytetään ensimmäistä kertaa "Warp Room" -nimistä huonetta, joilta pääsee tasoihin. Warp Room -huonetta käytettiin myös monessa seuraavissa Crash -peleissä.


title: Crash Bandicoot 2: Cortex Strikes Back

text: Myös edellisessä pelissä esiintynyt tohtori Nitrus Brio on mukana, tällä kertaa Crashin ystävänä estääkseen Cortexin aikeet. Brio tarvitsee jalokiviä, jotta hän pystyisi tuhoamaan Cortex Vortexin lasersäteellään.


title: Scillynsaaret

text: Scillynsaaret ( [sɪli], ) on Lounais-Englantiin kuuluva saariryhmä 45 kilometrin päässä Cornwallin lounaisrannikolta. Scillynsaarilla on unitary authorityä vastaava asema.


title: Scillynsaaret

text: Scillynsaarilla on ollut asutusta kivikaudelta lähtien. Maanviljelyn ja kalastuksen lisäksi tärkeäksi elinkeinoksi on noussut matkailu.


title: Scillynsaaret

text: Englannin sisällissodan aikana Scillynsaaret toimivat tärkeänä tukikohtana rojalisteille, kunnes amiraali Robert Blake ryösti kesäkuussa 1651 saaret parlamentaristeille.


title: Scillynsaaret

text: Scillynsaarten asukasluku on yli kaksituhatta. Saarten pinta-ala on 16,33 km². Suurin asutuskeskus on yli tuhannen asukkaan Hugh Town St Mary'sin saarella.


title: Scillynsaaret

text: Scillynsaarten kuuden asutun saaren lisäksi ryhmään kuuluu lukuisia asumattomia saaria ja luotoja. Asutut saaret ovat:Samson on ollut asumaton vuodesta 1855.


title: Scillynsaaret

text: Scillynsaarilla käytetään valtuuston lipun lisäksi epävirallista Scillonian Cross -lippua, jonka "Scilly News" -lehden lukijat valitsivat äänestyksellä vuonna 2002.


title: Hugh Town

text: Hugh Town on Scillynsaarten suurin asutuskeskus. Se sijaitsee St Mary'sin saarella. Saari on lukuisine hiekkarantoineen tärkeä matkailukohde.


title: Hugh Town

text: Hugh Towniin vuonna 1593 rakennettu Star Castle -linnoitus toimii nykyisin hotellina. Hugh Townista pääsee lautalla Penzanceen, ja St Mary'sin lentoasema sijaitsee juuri kaupungin ulkopuolella.


title: Hugh Town

text: Hugh Townissa on yli tuhat asukasta.


title: Télévision Suisse Romande

text: Télévision Suisse Romande (TSR) oli sveitsiläinen vuonna 1953 perustettu televisioasema, joka esitti ohjelmia kahdella kanavalla TSR 1 ja TSR 2. Suurin osa TSR:n ohjelmista oli ranskankielisiä.


title: Télévision Suisse Romande

text: Kanavan päämaja sijaitsi Genevessä, ja kanavalla on toimistot myös Lausannessa, Sionissa, Moutierissä, Fribourgissa ja Neuchâtelissa.


title: Télévision Suisse Romande

text: TSR ja radiokanava RSR yhdistyivät 28.2.2012 Sveitsin ranskankieliseksi mediakanavaksi, RTS:ksi (Radio Télévision Suisse), joka on valtakunnallisen SRG SSR:n osa.


title: Edoras

text: Edoras on Rohanin valtakunnan pääkaupunki, J. R. R. Tolkienin luomassa fiktiivisessä maailmassa, Keski-Maassa. Kaupunki sijaitsi Valkoisten vuorten pohjoispuolella. Edoras oli rakennettu vuoren alarinteelle.


title: Edoras

text: Edorasissa oli monia talleja, asuinrakennuksia, parakkeja, patsaita, vartiotorneja ja muita rakennuksia. Edorasta ympäröi puusta ja raudasta tehty ulkomuuri, jossa oli monia vartiotorneja. Muurissa oli myös salaovia ja suuri rautaportti. Kaupungissa oli vielä pienempiä paaluaitamuureja sekä vartiotorneja. Kaupungissa oli myös parakkeja ja talleja, joissa koulutettiin sotilaita ja pidettiin hevosia. Asuinrakennukset olivat vaatimattomia. Kaupungissa oli myös maatiloja ja patsaita. Ylimpänä kalliolla oli Meduseldin kultainen kartano, joka oli vartiotilassa. Muureilla oli vartijat, sekä kuninkaallinen ratsukaarti oli koko ajan valmiustilassa.


title: Edoras

text: Edorasin rakensi Brego, Eorl Nuoren poika vuonna 2548 Kolmatta Aikaa.


title: Edoras

text: Sormuksen sodan aikana Edorasissa ei ollut paljon sotilaita. Kun Gandalf Valkoinen, Gimli Glóinin poika, Legolas Thranduilin poika ja Aragorn Arathornin poika tulivat Edorasiin, Gandalf paransi Théodenin Thengelin pojan mielen ja ajoi Sarumanin pois hänestä. Sen jälkeen Edorasista johdettiin noin 100 sotilasta ja noin 600 kansalaista Helmin syvänteeseen. Sieltä palasi Edorasiin noin 2 000 sotilasta. Edorasista lähti noin 4 000 "rohirrim"in ratsastajaa Dunhargiin, jossa armeijan kokoaminen alkoi.


title: Edoras

text: Kun Sauron oli tuhottu, "rohirrim" palasivat Rohaniin. Théoden kuoli Pelennorin kentillä ja hänen sisarenpojasta Éomerista tuli Rohanin kuningas. Theoden haudattiin Edorasin lähellä oleviin hautakumpuihin, jossa kaikki entiset Rohanin kuninkaatkin makaavat.


title: Edoras

text: Neljännellä Ajalla Edoras ja Rohan kukoisti Éomerin johdolla ja kun hän kuoli hänen poikansa Elfwine piti Edorasin ja Rohanin kukoistuksessa.Edorasin kartta


title: Lindisfarne

text: Lindisfarne eli Holy Island on saari Englannin koillisrannikolla. Se on yhdistetty pengertiellä Northumberlandiin, jonka rannikolle sieltä on matkaa kolme kilometriä.


title: Lindisfarne

text: Irlantilainen Pyhä Aidan perusti Lindisfarnen munkkiluostarin vuonna 635. Hän myös toimi Lindisfarnen ensimmäisenä piispana 635–651. Viikinkien hyökkäystä saarelle 8. kesäkuuta 793 pidetään viikinkiajan alkuna. Vuonna 2001 Lindisfarnen asukasluku oli 162.


title: Lindisfarne

text: Lindisfarnella on muun muassa 1500-luvulla rakennettu Lindisfarnen linna. Saaren luostari hylättiin 875, mutta perustettiin uudelleen 1082. Lopullisesti se lakkautettiin 1500-luvulla.


title: Lindisfarne

text: Tanskalaisten viikinkien hyökätessä Lindisfarnen luostariin se oli Britannian vauraimpia ja tärkeimpiä uskonnollisia keskuksia. Luostarin ryöstäminen toistui yhä uudelleen seuraavien 200 vuoden ajan, minkä takia luostari hylättiin, koulu suljettiin ja piispanistuin siirrettiin sisämaahan Durhamiin. Vaikka luostari perustettiin myöhemmin uudelleen, se ei saanut entistä valta-asemaansa. Vuoden 793 hyökkäys oli ensimmäinen viikinkien ryöstöretki Britanniaan.


title: Holy Island

text: Holy Island voi viitata seuraaviin:


title: Kuoppainen tie

text: Kuoppainen tie on suomalaisen rockyhtye Eero ja Jussi & The Boysin studioalbumi.


title: Punakaartin marssi

text: Punakaartin marssi tai Punakaartilaisten marssi on marssimuotoinen työväenlaulu, joka oli Suomen sisällissodan aikana yksi tunnetuimmista punaisten lauluista. Sitä tosin laulettiin jo ennen sisällissotaa. Laulun suomenkielistä sanoittajaa ei tunneta. Taustalla on kaksi eri laulua, joista toinen on saksalainen nuorisolaulu ja toinen ruotsalainen kansansävelmä "Ja må' han leva".


title: Punakaartin marssi

text: Kappale on sepitetty vuonna 1917 ja alkuaan sen aiheena oli "Suuri idän kansa" eli vallankumous Venäjällä. Sanat muutettiin sisällissodan alettua kevättalvella 1918 tilanteeseen sopiviksi. Laulua käytettiin muun muassa punakaartien marssiharjoituksissa.


title: Punakaartin marssi

text: Punakaartin marssia on laulettu jonkin verran toisistaan eroavin sanoin. Tämä selittyy osittain siten, että laulua on laulettu ulkoa ja muistinvaraisesti. Esimerkiksi ensimmäisessä säkeistössä lauletaan toisinaan "pieni Suomen kansa"-sanojen sijasta "köyhä Suomen kansa". "Köyhä Suomen kansa" yleistyi sisällissodan aikana ja sitä hiukan aikaisemmin korvaamaan alkuperäistä muotoa.